
Transliteration of Taj al-Shariah Mufti Akhtar Raza 
Khan 's (may Allah sanctify his secret) written poetry 



TRANSLITERATION: 
QUADRIA RAZAVIA (BINT FAIZ) 




jl? Transliteration: Safeena e Bakhshish c (i* 


2 


A Ridawiyya Letters © publication 



Transliteration of the poetry penned by Taj aTShariah Mufti Akhtar Raza Khan [may Allah sanctify 

his secret] 


MUFTI AKHTAR RAZA KHAN (d. 1439/2018) 


Transliteration done by 

QUADRIA RAZAVIA [BINT FAIZ] 



RIDAWIYYAH 

HIDDEN TREASURE OF KNOWLEDGE 


3 



RIDAWIYYAH 

HIDDEN TREASURE OF KNOWLEDGE 


Disclaimer for disseminators: 

This book is published under the supervision of Ridawiyyah Letters from www.ridawiyyah.nl . The book 
is made available free of charge via the address link below. If you find the book elsewhere except via the 
address link given below or in any other form, this is not from Ridawiyyah Letters itself and the 
organization and its associated companies or suborganizations are not responsible for the changes 
therein. The book can be freely distributed with or without commercial purposes. The publisher is not 
responsible for the costs incurred and does not want to interfere in any advantage of profits or other 
forms of earnings. 

Note the version of the document. The latest version is, as far as possible, available via the address link 
given below. New changes to the document are also updated via the address link below. 

Last update: June 2020 
Version: 1.1 

Link: https://ridawiyyah.nl/download/safeena-e-bakhshish/ 

If you see errors and / or possible changes, or if you want to contact the author of the book, please 
contact us via contact@ridawiyyah.nl with the appointment of the title of the book and the comments 
that apply. 

Published by Ridawiyyah Letters © in November 2018. 

www.ridawiyyah.nl 

contact@ridawiyyah.nl 

This work is licensed under the Creative Commons Attribution-NoDerivatives 4.0 International 
License. To view a copy of this license, visit http: //creativecommons.0rg/licenses/by-nd/4.o/ . 



Transliterator: Quadria Razavia [Bint Faiz] 


4 










FOREWORD BY ALLAMA MUFTI AFTHAB CASSIM 
QAADIRI RAZVI NOORI 



Allah's Name (we) begin with. The Compassionate Most Merciful 
As Salaatu Was Salaamu Alaika Ya RasooT Allah 


All Praise is Due to Almighty Allah; Peace, blessings and Salutations upon the Most Beloved of Allah, 
Sayyiduna Rasoolullah !§|p, and upon His fUfs noble family and illustrious companions, and upon all 
those who have attempted to praise His f§§fc excellence. 


During my trip to Amsterdam this Muharram 1440 Hijri, Brother Ahmed of Amsterdam (Holland) 
sent me a transliteration of Safeena e Bakhshish and requested that I write a few words for this 
publication. I have however not had the time to read through the entire document, but 1 have briefly 
browsed the document. I must thus commend sister Quadria Razavia (Bint Faiz) for her efforts in 
transliterating the Safeena e Bakhshish' (The Ship of Salvation), which is the Bouquet of Spiritual 
Poetry' written by my Shaykh e Kaamil, Huzoor Sayyidi Taajush Shariah Hazrat Allama Mufti Imam 

Mohammed Akhtar Raza Khan Qaadiri Azhari Ak who is indeed the Qutb ul Aqtaab of this era and 
the true Inheritor of the knowledge, wisdom and piety of the great Mujad' did Sayyidi Aala Hazrat 
Ash Shah Imam Ahmed Raza Khan and his Beloved sons, Huzoor Hujjatul Islam Allama Haamid 

Raza Khan ^ and Ghaus ul Waqt Huzoor Mufti e Azam Hind Ash Shah Imam Mustafa Raza Khan 
!§|k I must also commend Ridawiyyah Letters for publishing this book. 


Like his noble forefathers Sayyidi Taajush Shariah ^ also manifested his love for the Beloved 
Rasool in all his writings and discourses, and this could be seen at a very deep and passionate level in 
the poetry which he composed in his love for Sayyiduna Rasoolullah 


Like his forefathers, his poetry mostly consisted of Hamd in Praise of Allah; Na'at Shareef in praise of 
the Beloved Rasool Hazrat Sayyiduna wa Maulana Muhammad f|§p, and Manqabats in praise of the 

Awliyah Allah, especially in the love of Huzoor Sayyiduna Ghauth ul Azam ATjilani AL Baghdadi Ak 
W hen reciting or listening to the N a ats composed by him, one is able to feel the special blessings of 
Sayyidi Aala Hazrat and it becomes very evident that, like his blessed forefathers, both his heart 
and soul were absorbed in the profound love of the Beloved Rasool j|§ts. 

Like his blessed forefathers, his Na'atiya Kalaam was written within the confines of the Shariah. Never 
did he transgress the sacred Shariah in words or actions. Every stanza flowed with pearls of Divine 
Inspiration (Ilhaam). 

May Allah reward the transliterator, the publisher and all those who have assisted in this noble task 
with barkat in their Imaan and in their lives. Aameen. 

Sag e Mufti e Azam 

Muhammad Afthab Cassim Qaadiri Razvi Noori 
Imam Mustafa Raza Research Centre 
Durban, South Africa 

Currently in Amsterdam - io Muharram 1440 Hijri 

FOREWORD BYTRANSLITERATOR 

All praises be to Allah, The Most Exalted, The Most Merciful. And countless blessings and salutations 
be upon the Beloved Prophet Muhammad S, The King of the Universe. 

It is with great honour and blessings that I share the transliteration of the beautiful and heart-warming 
poetry of Huzoor Mufti Akhtar Raza Khan Qadiri 'alayhi al-Rahma, which surely fills the hearts of the 
believers with upmost love for Beloved Aaqa Tajdar-e-Madinah S and mends the broken ones through 
its charmatic poetic lines. All praises to The Lord of the Universe The Almighty Allah that He has 
chosen this sinner for such an opportunity and responsible work. 

With the pure intention of isaal-e-thawaab for my Beloved Father Faiz Muhammed Sahab Marhoom, 
I take this as one of the greatest blessings to present it with love and respect and as bestowment in the 
blessed court of My Shaykh My Spritual Guider Huzoor Taj al-Shari ah Mufti Muhammed Akhtar 
Raza Khan Qadiri alayhi al-Rahma 

I pray to Almighty Allah Subhanahu wa Ta ala that he accept this work in his majestic court with the 
waseela of Beloved Aaqa Tajdaar-e-Madinah, the peace of the hearts Sayyiduna Muhammed Mustafa 
S and reward each one of them who in any form/way took part in the publishing of the book, especially 
the publisher Ridawiyyah Letters from the Netherlands who made it easy and best in every possible 
way to publish it for all the lovers of Huzoor Taj al-Shari ah around the globe. May Almighty Allah 
reward them the best in every manner for such an overwhelming work. 

May The Most Affectionate Allah The Almighty shower his choicest blessings upon the grave of 
Huzoor Taj al-Shariah alayhi al-Rahma and through his sadqa elevate the rank of my beloved father 
Faiz Muhammed Sahab to highest in Jannah. 

If there is any error/mistake caused in this book, it surely belongs to me and not to the original author 
of the book. From Allah Almighty we ask for goodness and guidance, and pray that he will keep us on 
the right path of his chosen ones. For He is the best Guide of all. 

KAAM WOH LELIJIYE TUM KO JO RAAZI KARE 
THEEK HO NAAM-E-RAZA TUM PE KARORON DUROOD 

Lowest servant of Sayyidaa Tayyibaa Tahira Bibi Fatima al-Zahra aRButool Radi Allahu Ta' ala Anha 
Quadria Razavia (Bint Faiz) 

AMENDE HONORABLE [TAWBA] BY TRANSLITERATOR 1 

4jJI _3 (_-ji (_j-o (Jj 4 !)! 


Alhamdulillah Sayyaduna RasulAllah SallallahuAlayhiWaSallam ke is gunehgar per beshumaar 
ehsaanaat hai lekin is ehsaan ke main qurbaan ke mera ta’luq Maslak-e-AlaHazrat Alayhirahma 
(Yaani Ahle Sunnah wal jama ah) se raklia, hamara hamesha se hi har mas'aley mei wahi mauqoof raha 
hai jo Sayyadi AlaHazrat Alayhirahma ka hai...or AlaHazrat Alayhirahma ka farmaan hamare liye hurf- 
eaakhir hain.or in sha Allah Ta ala hamesha rahegadsmein koi shak nahin... 

Lekin kuch mas'alon mein humse bad parhezi hogayi thi jiske liye hum Maula Kareem ki bargah mein 
muaafi talab karte hain..or beshak Allah Paak hi hidayat bakhshne wala Bada Meherbaan hai.jisne 
hamein hamesha sahih aqeede per qaem rakha... 

Jab is gunehgar ko Wisaal e Huzoor TajushShariah Alayhirahma ke baad july-20i8 mein bareily 
shareef jaane ka sharf haasil luiwa, aur jis waqt Imam Ahmad Raza Alayhirahma ki bargah e aqdas 
mein haazri huwi toh Allah Rabbul Izzat ne mujh gunehgar ko is baat ki taufeeq bakhshi ke maine 
apne pichle saalon (past years) mein jitne bhi TV programs kiye hain (with niqaab) usse main tauba 
karlun, or isi taufeeq ki wajah se maine ehed kia ke In sha Allah Ta ala main aaj ke baad kabhi koi bhii 
TV channels per programs nahi karungi kyunke aurat ke liye iske mutaliq shariat mein sakhti se mana 
kia gaya or isey haraam kharar kiya gaya. 

kyunke maine is baat ka na hi ailaan kiya tha or na kisi ko iska ilm tha,toh main zaruri samajhti hu ke 
ap tamaam ko is baat se waaqif karwaun.taakey mazeed koi confusion na rahen.. 

Or Mera Rabb is baat ka gawaah hain ke humne jo bhi kaam kiya sirf or sirf khwateen or naujawan 
ladkiyon ki islah ki khatir kiya...lekin Allahpak ne asbaab banaye or hamein is fitne se mehfooz frmaya 
or Humne Noori Sisters Foundation ka aaghaz isi bina par kiya hain ke sahi tarah se khwateen ko 
bilqusoos aj ki naujawaan ladkiyon ko islaam ka sahih paighaam pohonchaaye.. 


1 A frank and open confession of guilt by the transliterator and her abstention from these penitential practices. 

Ab hmri tauba ke baad agar koi hamare pichle kaamon ki binaa per hamare kaam mein ya hamari zaati 
shaksiyat ko kisi bhi tarah zaleel karne ki koshish karega toh yaad rakhiye kisi bandey ki tauba karne ke 
baad uske gunah ka tazkirah karna khud gunahgar hona hai.. 

Jis kisi ke paas mere programs ki recordings hain ya photos hain toh main unse adaban guzarish karti 
hoon ke woh usey delete karden, warna woh is kaam k khud gunahgaar hain or main issey bari hoon. 

Or in sha Allah khwateen mein humse jo kaam ho paaega.woli hota rahega or mazeed jazbey or aajizi 
ke sath hum is kaam ko aagey badhaayenge.. 

Hum Allah paak hi se taufeeq maangtey hain or usi ki bargah mein muaafi talab karte hain sadqe e 
Shah e Ambiya Alayhisalam Allahpak hamein bakhshden or Allah se dua hain ke hamein Maslak e 
AlaHazrat par sakhti se qaem rakhen or zyada se zyada amal karne ki taufeeq ata karen or deen ki 
khidmat karne ka mauqa inaayat farmaye or isi per hamein imaan ki haalat mein maut ataa karen... 
Ilaahi aameen 

Mujhe umeed hai is kaam mein hamare tamam sunni sahih ul aqeeda bhai or behen hamara saath 
denge ..or is paighaam ko zyaada se zyaada aagey pohonchaenge... 

JazakAllahu Khayran kaseeran kaseera for all your support.. 

- Lowest servant of Bargah e Sayyida Tayyiba Bibi Fatima Zahra Al Batool RadiAllahuTa alaAnha... 
Quadria Razavia (Bint Faiz) 

1. QASEEDAH FIL HAMDI WA MADHI NABIYI it 

BISMILLAHIR RAHMAANIR RAHEEM 


Allah Allah Allahu 

Maali Rabbun ilia hoo 

Si ij - art art art 

Yafnal kullu wa yabqaa hoo 

Lay'sal baaqi ilia hoo 

M JW Cr$ -> !)& Jk 

Man kaana du'aahoo ay yaa hoo 
Dhaaka hammeedun 'uqbaahoo 

to - ^ a oipi oiir ja 

Man kaana li Rabbi dunyaahoo 
'Aashaa sa'eedan ukhraahoo 

i\y>~\ - aLp.^ & cy* 

Man kunta ilaahi Moulaahoo 

Kullun naasi tawallaahoo 

WjJ ^fil JfT - ^ Ja 

Mam maata yaquloo Allahu 

Dhaakal khalidoo mahyaahoo 

-iJlAJl lili - 4JJI OU qa 

Ruslullahi talaqqaahoo 

Abshir 'abdu bihusnaahoo 

aia^a^ai - ailL" ail 

Arridwaanoo lahu nuzulun 

Jannatu khuldin maa'waahoo 

ft *'\ 1 ,• 0 till 

aljU - (Jjj 4 J 

Takhshan naasa bilaa jadwaa 

Halla rabbaka takhshaahoo 

ald^>J i«Lpj ^llll 

Ibghil amna ladaa Rabbi 

Innal amna bitaqwaahoo 

i\^ ^Si b\ - °Jj ^Si a 

Tansaa Rabbaka Yaa faani' 

Dumm in shee'ta bidhikraahoo 

al^S"jj c—S-i ol \j jjjj 

Tarjoon naasa lijadwaahum 

Innal jadwaa jadwaahoo 

aljwlA j^jjAJl o! - ^llil 

Hal ghayraka yakhshaa Rabbi 
Ghayruka Rabbi yakhshaahoo 

- io la 

Rabbi Rabbul arbaabi 

Lay 'sa yudaahaa haashaahoo 

alilA JkUa ^ - yUj S/I ij 

Fasiwaahoo Rabbum bilismi 

Wa ilaahul haqqi yar 'aahoo 

i\*°j jaji fyj - ^Vb 6ij 

Alwaahidu laysa bidhi ' juz 'in 

Laa waahida haqqan ilia hoo 

jJ^V 1 \jl>- Jj>-IjV - $-j>- O^-I^l 

A1 khalqu maraa yaa moujoodin 

Laa moujooda ilia hoo 

jiVl V - U \'y 

Wal kullu mazaahiroo mash'hoodin 

Laa mash'hooda ilia hoo 

s$\ s v - 

Fardun haqqa ilaa hatuhoo 

Laa ma'abooda ilia hoo 

°jk Vi v - & V;i 

Wanhalla salaatullahi 'alaa 

Mai laysa shafi'an ilia hoo 

ji Vl \%0 ^ ^ - I^Ip 4JU\ 34Jlj 

Mam biddeeni ah ’yaana 

Hayyallahu muhayyahoo 

S&J Hii - b\^i jlib ^ 

'Ammal kouna birahmatihi 

Kullur ruhmaa ruhmaahoo 


Wazdaana bilaadullahi bihi 

Falkullu zalaamun loulaahoo 

Falkaonu zalaamun loulaahoo 

^ ojsfo svjS ^ Jsbu - H oisjij 

Jaa'a jameelur rahmaani 

Fashkur tazdad na'maahoo 

- OUJ^ll 

Hallal farhu bimoulidihi 

Fafrah hatta talqaahoo 

Qadneeta hayaatul kouni bihi 

Fal kounu a'deemun lou'laahoo 

«liL- yiJi ^ 

aVjJ j^JtP OjSCJli - 4j oj£J! 5^ io ji 

Yaaman yatlubu ridwaana 

Marridwah ilia iyyaahoo 

VI O^IU - bi \£>J dA)4 ^ b 

Kul linabiyyillahi ridaa 

Tahzaa ladayhi bizulfaahoo 

a# Ai)l Jji 

Inna ni'mata Ahmadunaa S 

Yaa taalibi ney'mati moulaahoo 

Allahu ilaynaa ahdaahoo 

4V> nj ^ ® b-ini mu oi 

Silui di iifi 

Birasoolillahi fabtahijoo 
Fahuwal fazlu wa bushraahoo 


\j£ - <0J! 


Billahi ta'ayyada naasirunaa 
Laa yukhdhalu man qad rajjahoo 

Adrik a'bdaka jeelaani 

Man ghayruka yadfa'oo balwaahoo 


4^3 AS ^ 4 iSb 

4ijL; £sjj ^ ii^p lijSi 


Wayazooru salaamur rahmaani 
Khayra nabiyyin nabbahoo 


I J?£ £ 3 /-0 3 

0 Uj - 




Haadha AKHTARU adnaakum 
Rabbi ahsana mathwaahoo 

2. JAHAN BAANI 'ATA KAR DEN 

JahaN baani 'ata kar deyN bhari jannat hibaa kar deyN 
Nabi Mukhtaar-e-kul haiN jis ko jo chaaheN 'ata kar deyN 

JahaaN meiN Un ki chalti hay woh dam meiN kya se kya kar deyN 
ZameeN ko aasmaN kar deyN surayya ko saraa kar deyN 

Fazaa meiN uRhney waaley yuN na itraayeN nidaa kar deyN 
Woh jab chaaheyN jisey chaaheyN usey farmaaN rawaa kar deyN 

Meri mushkil ko yuN aasaaN mere mushkil kushaa kar deyN 
Har ik mouj-e-balaa ko mere maulaa nakhuda kar deyN 

Munawwar meri aankhoN ko mere Shamsu-duhaa kar deyN 
GhamoN ki dhoop meiN wo saaya-e-zulf-e-dutaa kar deyN 

'Ataa ho beykhudi mujhko khudi meri hawaa kar deyN 
Mujhey yuN apni ulfat meiN mere maulaa fanaa kar deyN 

JahaaN meiN 'aam payghaam-e-Shah-e-Ahmad Raza kar deyN 
Palat kar peechey dekheN phir se tajdeed-e-wafaa kar deyN 

Nabi se jo ho begaanaa usey dil se juda kar deyN 

Pidar, maadar, biraadar, maal-o-jaaN un par fidaa kar deyN 

Tabassum se gumaaN guzrey shab-e-taareek par din ka 
Ziyaa-e-rukh se deewaaroN ko roshan aayinaa kar deyN 

Kisi ko woh hansaatey haiN kisi ko woh rulaatey haiN 
Woh yunhi aazmatey haiN woh ab to fayslah kar deyN 

Gil-e-taybah meiN mil jaauN guloN meyN mil ke khil jaauN 
Hayaat-e-jaawedaani se mujhey yuN aashna kar deyN 

UnheN manzoor hai jab tak ye dour-e-aazmaesh hay 
Na chaaheyN to abhi woh khatm dour-e-ibtilaa kar deyN 

Sag-e-aawaarah-e-sahra se uktaa si gaee dunya 
Bachaao' ab zamaaney ka sagaan-e-Mustafaa kar deyN 

Mujhey kya fikr ho AKHTAR mere yaawar haiN woh yaawar 
Balaao'N ko jo meri khud giraftaar-e-balaa kar deyN 

3. MUSTAFA-E-ZAAT-E-YAKTA AAP HAIN 


Mustafa-e-zaat-e-yakta Aap haiN 
Yak ne jis ko yak banaaya Aap haiN 

Aap jaysa koi ho sakta nahiN 

Apni har khoobi meiN tanhaa Aap haiN 

Aab-o-gil meiN noor ki pehli kiran 
Jaan-e-Aadam jaan-e-Hawwa Aap haiN 

Husn-e-awwal ki numood-e-awwaliN 
Bazm-e-aakhir ka ujaala Aap haiN 

Laa makaaN tak jis ki phaili roshni 
Woh charagh-e-'aalam aara Aap haiN 

Hai namak jis ka khameer-e-husn meiN 
Woh maleeh-e-husn-e-aara Aap haiN 

Zeyb-o-zeen-e-khaak-o-fakhr-e-khaakiyaN 
Zeenat-e-'arsh-e-mu'alla Aap haiN 

Naazish-e-'arsh-o-waqaar-e-'arshiyaaN 
Sahib-e-qausayn-o-adnaa Aap haiN 

Aap ki tal'at Khuda ka aayinah 

Jis meiN chamkey haq ka jalwah Aap haiN 

Aap ki rooyet hai deedar-e-Khuda 
Jalwah gaah-e-haq ta'ala Aap haiN 

Aap ko Rabb ne kiya apna Habeeb 
Saari khilqat ka khulaasah Aap haiN 

Aap ki khatir banaaye do jahaaN 
Apni khatir jo banaaya Aap haiN 

JaaN tooi jaanaN qaraar-e-jaaN tooi 
Jaan-e-jaaN jaan-e-maseeha Aap haiN 

Paykar-e-har shey meiN jaaN ban kar nihaaN 
PardoN pardoN meiN huwayda Aap haiN 


Aap se khud Aap ka saail hooN maiN 
Jaan-e-jaaN meri tamanna Aap haiN 

Aap ki tal'at ko dekha jaan di 

Qabr meiN pahoncha to dekha Aap haiN 

Barr darat aamad gada bahr-e-sawaal 
Ho bhala AKHTAR ka daata Aap haiN 

4. WAJH-E-NISHAT-E-ZINDAGI RAAHAT-E-JAAN TUM 

HI TO HO 

Wajh-e-nishat-e-zindagi raahat-e-jaaN turn hi to ho 
Rooh-e-rawaan-e-zindagi jaan-e-jahaaN turn hi to ho 

Turn jo na the to kuch na tha turn jo na ho to kuch na ho 
Jaan-e-jahaaN turn hi to ho jaan-e-jinaaN turn hi to ho 

Taaj-e-waqaar-e-khaakiyaN nazish-e-' arsh-o-' arshiyaaN 
Fakhr-e-zameen-o-aasmaN fakhr-e-zamaaN turn hi to ho 

Kis se karuN bayaan-e-gham koun sune fughaan-e-gham 
PaooN kahaN amaan-e-gham amn-o-amaaN turn hi to ho 

Rooh-e-rawan-e-zindagi taab-o-tawaan-e-zindagi 
Amn-o-amaan-e-zindagi shah-e-shahaaN turn hi to ho 

Turn ho charagh-e-zindagi turn ho jahaaN ki roshni 
Mehr-o-mah-o-nujoom meiN jalwah kunaaN turn hi to ho 

Turn se jahaan-e-rang-o-boo turn ho chaman ki aabroo 
Jaan-e-bahaar-e-gulsitaaN sarw-e-chamaN turn hi to ho 

Turn ho qawaam-e-zindagi turn se hai zindagi bani 
Turn se kahe hai zindagi rooh-e-rawaaN turn hi to ho 

Asl-e-shajar meiN ho turn hi nakhl-o-samar meiN ho turn hi 
Un meiN 'ayaaN turn hi to ho un meiN numaaN turn hi to ho 

Turn ho numood-e-awwaliN sham'e abad bhi ho turn hi 
Shah-e-zaman yahaN wahaN sikkah nishaaN turn hi to ho 

AKHTAR ki hai majaal kya mehshar meiN sab haiN dam bakhud 
Sab ki nazar turn hi pe hai sab ki zubaaN turn hi to ho 


22 


5. KAASH GUMBAD-E-KHAZRA DEKHNE KO MIL 


JAATA 

Daagh-e-furqat-e-taybah qalb-o-muzmahil jaata 
Kaash gumbad-e-khazra dekhne ko mil jaata 

Mera dam nikal jaata un ke aastaane par 
Un ke aastaane ki khaak meiN maiN mil jaata 

Mere dil se dhul jaata daagh-e-furqat-e-taybah 
Taybah meiN fanaa ho kar taybah meiN hi mil jaata 

Mout le ke aajati zindagi Madine meiN 
Mout se galey mil kar zindagi meiN mil jaata 

Khuld-e-zaar-e-taybah ka is tarah safar hota 
Peeche peeche sar jaata aage aage dil jaata 

Dil pe jab kiran paRti un key sabz gumbad ki 
Us ki sabz rangat se baagh ban key khil jaata 

Furqat-e-madinah ne woh diye mujhe sadmey 
Koh par agar paRte koh bhi to hil jaata 

Dil mera bichaa hota un ki rah guzaaroN meiN 
Un key naqsh-e-paa se yuN mil ke mustaqil jaata 

Dil pe woh qadam rakhte naqsh-e-paa ye dil banta 
Ya to khaak paa ban kar paa se muttasil jaata 

Woh khiraam farmaate mere deedah-o-dil par 
Deedah maiN fida karta sadqe mera dil jaata 

Chashm-e-tar wahaaN behti dil ka mudda'a kehti 
Aah baa adab rehti munh mera sil jaata 

Dar pe dil jhuka hota izn paa ke phir baRhta 
Har gunaah yaad aata dil khajil khajil jaata 

Mere dil meiN bas jaata jalwah zaar-e-taybah ka 
Daagh-e-furqat-e-taybah phool ban ke khil jaata 

Un ke dar pe AKHTAR ki hasrateN hueeN puri 
Saail-e-dar-e-aqdas kaise munfa'il jaata 

6. SAB MADINE CHALEN 


Turn chalo ham chaleN sab Madine chaleN 
Jaanib-e-taybah sab ke safeene chaleN 

Maykasho! Aao aao Madine chaleN 
Baada-e-khuld ke jaam peene chaleN 

Jee gaye woh Madine meiN jo mar gaye 
Aao ham bhi wahaN mar ke jeene chaleN 

Zindagi ab sar-e-zindagi aagaee 
Aakhri waqt hay ab Madine chaleN 

Shouq-e-taybah ne jis dam sahaara diya 
Chal diye ham kaha bekasi ne chaleN 

Taaer-e-jaaN Madine ko jab uRh chala 
Zindagi se kaha zindagi ne chaleN 

Jaan-e nou rah-e-janaaN meiN yuN mil gaee 
Aankh neechi kaha bekhudi ne chaleN 

Raah-e-taybah meiN jab naatawaaN rah gaye 
Dil ko khinchta kaha bekali ne chaleN 

Khaak-e-taybah meiN apni jagah ho gaee 
Khoob muzdaah sunaaya khushi ne chaleN 

Betakalluf Shah-e-do jahaaN chal diye 
Saadgi se kaha jab kisi ne chaleN 

Agle pichle sabhi khuld meiN chal diye 
Roz-e-mehshar kaha jab Nabi ne chaleN 

Un ki shaan-e-karam ki kashish dekhna 
Kaasah le kar kaha khusrawee ne chaleN 

AKHTAR-e-khasta bhi khuld meiN chal diya 
Jab sada di usey murshidi ne chaleN 

7. WOH UBLA CHASHMAH SHARBAT KA 


Lab-e-kausar hai melaa tishnaah kaamaan-e-mohabbat ka 
Woh ubla dast-e-saaqi se woh ubla chashmah sharbat ka 

Ye 'aalam Ambiyaa par Un ke Sarwar ki 'Inayat ka 
Jisey dekho liye jaata hai parwaanah shafa'at ka 

Pilaa dey apni nazroN se chalakta jaam ruyat ka 
Shah-e-kausar tarahem tishnah jaata hay zyarat ka 

Wahi jo rahmatul-lil-'aalameeN haiN jaan-e-'aalam haiN 
BaRa bhai kahe un ko koi andha baseerat ka 

Mah-o-khursheed-o-anjum meiN chamak apni nahiN kuch bhi 
Ujaala hai haqiqat meiN unhiN ki paak tal'at ka 

Bhatakta yuN phire kab tak tumhara AKHTAR-e-khasta 
Dikha do raastah is ko khudaara shahr-e-ulfat ka 

8. HAMEN AB DEKHNA HAY HOUSLAH KHURSHEED- 

E-MEHSHAR KA 


Woh baRta saaya-e-rahmat chala zulf-e-mu'ambar ka 
HameiN ab dekhna hay houslah khursheed-e-mehshar ka 

Jo be pardah nazar aajaye jalwah roo-e-anwar ka 
Zara sa munh nikal aaye abhi khursheed-e-khaawar ka 

Shah-e-kausar taraahem tishna-e-deedar jaata hay 
Nazar ka jaam dey pardah rukh-e-pur noor se sar ka 

Adab gaahest zer-e-aasmaaN az 'arsh naazuk tar 
YahaN aate haiN yuN 'arshi ke aawaazah nahiN par ka 

Hamari samt woh mahr-e-madinah meherbaaN aaya 
Abhi khul jaye ga sab houslah khursheed-e-mehshar ka 

Chamak sakta hai to chamkey maqabil un ki tal'at ke 
HameiN bhi dekhna hai houslah khursheed-e-mehshar ka 

RawaaN ho salsabeel-e-'Ishq-e-sarwar mere seene meiN 
Naho phir naaz ka kuch gham na dar khursheed-e-mehshar ka 

Teraa zarra woh hai jis ne khilay anginat taare 
Teraa qatrah woh hai jis se mila dhaara samandar ka 

Bataana tha ke nechar un ke zeyr-e-paa musakhar hay 
Bana patthar meiN yuN naqsh-e-kaf-e-paa mere Sarwar ka 

Woh zaahir ke bhi hakim haiN woh baatin ke bhi SultaaN haiN 
Niraala tour-e-sultani hai shaahoN ke sikandar ka 

Ye sun leN saaya-e-jism-e-payambar dhoonRne waale 
Bashar ki shakl meiN deegar hai woh paykar payambar ka 

Woh zill-e-zaat-e-rahmaaN haiN nubuwat ke mah-e-taabaaN 
Na zil ka zil kahiN dekha na saaya mah-o-AKHTAR ka 

9. GHAM-E-HASTI NE HAMEIN KHOON RULAYA 


HOGA 

Jab kabhi ham ne gham-e-jaanaN ko bhulaya hoga 
Gham-e-hasti ne hameiN khoon rulaya hoga 

Daaman-e-dil jo soo-e-yaar khincha jaata hay 
Ho na ho us ne mujhe aaj bulaaya hoga 

Aankh utha kar to dekh mere dil ki taraf 
Teri yaadoN ka chaman dil me sajaaya hoga 


Gardish-e-dour hameiN cheRh na itna wama 
Apne naaloN se abhi hashr uthaaya hoga 


Doob jaye na kahiN gham me hamare 'aalam 
Ham jo ro deN ge to behta huwa darya hoga 


Sochiye kitna haseeN hoga wo lahza-e-AKHTAR 
Sar baaliN pe dam-e-margh wo aaya hoga 


28 


10 . 


TERA AAQA SHAHENSHAH-E-KOUNAIN HAY 

Har nazar kaanp uthegi mehshar ke din khouf se har kaleja dehel jaayega 

Par ye naaz unke bande ka dekheN ge sab thaam kar un ka daaman machal jaayega 


Mouj katra ke hum se chali jaayegi rukh mukhaalif hawa ka badal jaayega 
Jab ishaarah kareN ge woh nakhuda apna beRha bhanwar se nikal jaayega 

yuN to jeeta hooN hukm-e-khuda se magar mere dil ki hay un ko yaqeenan khabar 
haasil-e-zindagi hoga woh din mera un ke qadmoN pe jab dam nikal jaayega 


Rab-e-sallim woh farmaane waale mile kyuN sataate haiN ay dil tujhey waswasey 
Pul se guzreN ge ham wajd karte hue koun kehta hay paooN phisal jaayega 


AKHTAR-e-khasta kyuN itna bechain hai teraa Aaqa shahenshah-e-kounain hay 
Lao laga to sahi shaah-e-laolaak se gham masarrat ke saanche meiN dhal jaayega 

11. BAS AD AD AB P AE TASLEEM S AR JHUKA AYE 

FALAK 

Jhuke na baar-e-sad ahsaaN se kyuN binaaye falak 
Tumhare zarre ke par to sitarhaaye falak 

Ye khaak-e-kucha-e-jaanaaN hai jis ke bosey ko 
Na jaane kab se tarastey haiN deedhaaye falak 

'Afu-o-'azmat-e-khaak-e-Madinah kya kahiye 
Usi turaab ke sadqe hay 'aetedaaye falak 

Ye un ke jalwe ki theeN garmiyaaN shab-e-asraa 
Na laaye taab-e-nazar behkey deedhaaye falak 

Qadam se un ke sar-e-'arsh bijliyaaN chamkeeN 
Kabhi the band kabhi waa the deedhaaye falak 

MaiN kam naseeb bhi teri gali ka kutta huN 
Nigaah-e-lutf idhar ho na yuN sataaye falak 

Ye kis ke dar se phira hay tu najdi be deeN 
Bur a ho teraa sar pe gir hi jaaye falak 

Jo naam le Shah-e-'arsh-e-bareeN ka tu AKHTAR 
Basad adab pae tasleem sar jhukaaye falak 


30 


12. MUNAJAAT KIRAAT 

Aaj ki raat ziyaaoN ki hay baaraat ki raat 
Fazl-e-noushaah-e-do 'aalam ke bayanaat ki raat 

Shab-e-me'raj woh aaohaa ke isharaat ki raat 
Koun samjhaye woh kaisi thi munajaat ki raat 

Chaaee rehti haiN khayaaloN meiN tumhari zulfeN 
Koi mousam ho yahaN rehti hay barsaat ki raat 

Rind peete haiN teri zulf ke saaye meiN sada 
Koi mousam ho yahaaN rehti hay barsaat ki raat 

Rukh-e-taabaan-e-Nabi zulf-e-mu'ambar pe fida 
Roz-e- taabindah ye masti bhari barsaat ki raat 

Dil ka har daagh chamakta hai qamar ki surat 
Kitni roshan hai rukh-e-shaah ke khayalaat ki raat 

Har shab-e-hijr lagi rehti hay ashkoN ki jhaRhi 
Koi mousam ho yahaaN rehti hay barsaat ki raat 

Jis ki tanhaayi meiN woh sham'e shabistaani ho 
Rashk-e-sad bazm hay us rind kharabaat ki raat 

Bulbul-e-baagh-e-Madinah ko suna dey AKHTAR 
Aaj ki shab hai farishtoN se mubahaat ki raat 

13. 


KABHIREHTE WOH IS GHAR MEIN 


Talaatum hay ye kaisa aansuoN ka deedaah-e-tar meiN 
Ye kaisi moujeN aayi haiN tamanna ke samandar meiN 

Hujoom-e-shouq kaisa intezar-e-koo-e-dilbar meiN 
Dil-e-shayda samaata kyuN nahiN ab pehloo-o-bar meiN 

Tajassus karwateN kyuN le raha hay qalb-e-muztar meiN 
Madinah saamne hay has abhi pahoncha maiN dam bhar meiN 

Ye behseiN ho rahi haiN mere dil meiN pehloo-o-bar meiN 
Ke dekheN koun pahonche aage aage shehr-e-dilbar meiN 

Madine tak pahonch jaata kahaaN taaqat thi ye par meiN 
Ye Sarwar ka karam hay hay jo bulbul baagh-e-Sarwar meiN 

Madine ki woh marg-e-jaanfiza gar hay muqaddar meiN 
Amar ho jayeN ge mar ke dayaar-e-rooh-e-parwar meiN 

Jo tu ay taair-e-jaaN kaam leta kuch bhi himmat se 
Nazar ban kar pahonch jaate tajalii gaah-e-Sarwar meiN 

Ujaale meiN gurney hote tajalli gaah-e-Sarwar key 
Nazar se chhup ke ham rehte tajalli gaah-e-Sarwar meiN 

Na rakha mujh ko taybah ki qafas meiN us sitamgar ne 
Sitam kaisa huwa bulbul pe ye qayd-e-sitamgar meiN 

Sitam se apne mit jaaoge turn khud ay sitamgaaro 
Suno ham keh rahe haiN be khatar dour-e-sitamgar meiN 

GuzargaahoN meiN un ki maiN bichaata deedah-o-dil ko 
Qadam se naqsh bante mere dil meiN deedah-e-tar meiN 

Banaate jalwah gaah-e-naaz mere deedah-o-dil ko 

Kabhi rehte woh is ghar meiN kabhi rehte woh us ghar meiN 

Madine se raheN khud door is ko rokne waale 

Madine meiN khud AKHTAR hay Madina chashm-e-AKHTAR meiN 

14. TERI CHOUKHAT PE JO SAR APNA JHUKA 

JAATE HAIN 

Teri choukhat pe jo sar apna jhuka jaate haiN 
Har bulandi ko wahi neecha dikha jaate haiN 

Sarfaraazi-e-ajal un ko mila karti hai 
Nakhwat-e-sar jo tere dar pe mita jaate haiN 

Doobey rehte haiN teri yaad meiN jo sham-o-sahar 
DoobtoN ko wahi saahil se laga jaate haiN 

Ay maseeha tere beemar haiN aise beemaar 
JahaaN bhar ka dukh dard mita jaate haiN 

Marne waale rukh-e-zayba pe tere jaan-e-jahaaN 
'Aysh-e-jaawed ke asraar bataa jaate haiN 

AasmaaN tujh se uthaaye na utheN ge sunn le 
Hijr ke sadme jo 'ushshaq utha jaate haiN 

Zikr-e-Sarkar bhi kya aag hay jis se sunni 
Baithe baiythe dil-e-najdi ko jala jaate haiN 

Jin ko sheerni-e-milad se ghin aati hai 

Aankh ke andhey unheN kawwa khila jaate haiN 

Dasht-e-taybah meiN nahiN keel ka khatka AKHTAR 
Naazuk andaam wahaaN barhanaah paa jaate haiN 

15. 


UN KE DAR KIBHEEK ACHCHI 


Bui hawas sun seem-o-zar ki bandagi achchi nahiN 
Un ke dar ki bheek achchi sarwari achchi nahiN 

Sarwari kya cheez hay un ki gadayi ke huzoor 
Un ke dar ki bheek achchi sarwari achchi nahiN 

Un ki choukhat choom kar khud keh rahi hay sarwari 
Un ke dar ki bheek achchi sarwari achchi nahiN 

Sarwari khud hay bhikaaran bandagaan-e-shah ki 
Un ke dar ki bheek achchi sarwari achchi nahiN 

Sarwari paa kar bhi kehte haiN gadayaan-e-huzoor 
Un ke dar ki bheek achchi sarwari achchi nahiN 

Taaj khud raa kaasah kardah guyad aeeN jaa taajwar 
Un ke dar ki bheek achchi sarwari achchi nahiN 

Taaj ko kaasah bana kar tajwar kehte haiN yuN 
Un ke dar ki bheek achchi sarwari achchi nahiN 

Mufti-e-'Aazam yakey az mardomaan-e-Mustafaa 
Us Raza-e-Mustafaa se dushmani achchi nahiN 

Hujjat-ul-islam ay Haamid Raza baba-e-man 
Turn ko bin dekhe hamari zindagi achchi nahiN 

Khaak-e-taybah ki talab meiN khaak ho ye zindagi 
Khaak-e-taybah achchi apni zindagi achchi nahiN 

Aarzumandaan-e-gul kaantoN se bachtey haiN kahiN 
Khaar-e-taybah se teri pehlu tahi achchi nahiN 

Dasht-e-taybah ke fidayi se jinaaN ka tazkirah 
Jo rula dey khoon aisi dil lagi achchi nahiN 

Dasht-e-taybah choRh kar maiN saiyr-e-jannat ko chaluN 
Rehne dijiye shaykh ji deewangi achchi nahiN 

Jo junoon-e-khuld meiN kawwoN ko dey baithe dharam 
Aise andhey shaykh ji ki payrwi achchi nahiN 

Aql chaupaayoN ko dey baithe hakeem-e-thaanwi 
MaiN na kehta tha ke sohbat deo ki achchi nahiN 

Yaad-e-jaanaN meiN ma'az Allah hash ki khabar 
Yaad-e-jaanaN meiN kisi se aagahi achchi nahiN 

Shaam-e-hijraaN meiN hameiN hay justuju us mehar ki 
ChaudhweeN ke chaand teri chaandni achchi nahiN 

Touq-e-tehzeeb-e-firangi toRh daalo momino! 

Teergi anjaam hay ye roshni achchi nahiN 

Shaakh-e-gul par hi banaeN ge 'anadil aashiyaaN 
Barq se keh do ke ham se zid teri achchi nahiN 

Jo piya ko bhaaye AKHTAR woh suhaana raag hay 
Jis se na khush hoN piya woh raagni achchi nahiN 

16 . 


KUCH KAREIN APNE YAAR KIBAATEIN 


Kuch kareN apne yaar ki baateiN 
Kuch dil-e-daaghdar ki baateiN 

Ham toh dil apna dey hi baithe haiN 
Ab ye kya ikhtiyar ki baateiN 

MaiN bhi guzra hooN dour-e-ulfat se 
Mat suna mujh ko pyaar ki baateiN 

Ahl-e-dil hi yahaaN nahiN koi 
Kya kareN haal-e-zaar ki baateiN 

Pee ke jaam-e-mohabbat-e-jaanaN 
Allah Allah khumar ki baateiN 

Mar na jaana mat'a-e-dunya par 
Sun ke tu maaldar ki baateiN 

YuN na hote aseer-e-zillat turn 
Sunte gar hoshiyaar ki baateiN 

Har ghaRhi wajd meiN rahey AKHTAR 
Kijiye us dayaar ki baateiN 

17. JO UN KI TARAF MERI CH ASHM-E-ILTEF A AT 

NAHIN 

Jo un ki taraf meri chashm-e-iltefaat nahiN 
Koi ye un se kahe chain saari raat nahiN 

Bajuz nigaah-e-karam ke to kuch nahiN maanga 
Bigadte kyuN ho bigadne ki koi baat nahiN 

Bohat haiN jeene ke andaaz par mere hamdam 
Mazaah na ho jo khudi ka to kuch hayaat nahiN 

Bawaqt-e-naz'a yaaN lalcha ke dekhta kya hay 
Ye daar-e-faani hai raahi isey sabaat nahiN 

Utha jo AKHTAR-e-khasta jahaaN se kya gham hay 
Mujhe batao 'azeezoN! Kisey mamaat nahiN 

18. QASAM KHUDA KI SHAHA KAAMIYAAB HO 

JAAUN 

Tumhare dar pe jo maiN baariyaab ho jaauN 
Qasam khuda ki Shaha kamiyaab ho jaauN 

Jo paauN bosaah-e-paa-e-Huzoor kya kehna 
MaiN zarrah shams-o-qamar ka jawaab ho jaauN 

Meri haqiqat-e-faani bhi kuch haqiqat hay 
MaruN to aaj khayal aor khwaab ho jaauN 

JahaaN ke qaos-e-qazaah se farayb khaaye kyuN 
MaiN apne qalb-o-nazar ka hijaab ho jaauN 

JahaaN ki bigdi usi aastaaN pe banti hay 
MaiN kyuN na waqf-e-dar aaNjanab ho jaauN 

Tumhara naam liya hai talaatum-e-gham meiN 
MaiN ab to paar risaalat ma'aab ho jaauN 

Ye meri doori badal jaaye qurb se AKHTAR 
Agar woh chaaheN to maiN baariyaab ho jaauN 

19. LAB-E-JAAN BAKHSH KA SADQA DEY DO 

Lab-e-jaaN bakhsh ka ay jaaN mujhe sadqa dey do 
Muzdah-e-'aysh-e-abad jaan-e-masihaah dey do 

Gham-e-hasti ka madaawa mere Maulaa dey do 
Baadah-e-khaas ka aik jaam chalakta dey do 

Garq hoti huwi naao ko Sahara dey do 
Mouj tham jaye khudaara ye ishaara dey do 

Ham gunahgaar sahi Hazrat-e-RizwaaN laykin 
Un ke bandey haiN jinaaN haq hai hamara dey do 

Tapish-e-meher-e-qayaamat ko seheiN ham kaise 
Apne damaan-e-karam ka hameiN saaya dey do 

Bhool jaaye jisey pee kar gham-e-douraaN AKHTAR 
Saaqi-e-kausar-o-tasneem woh sahbaa dey do 

20. APNE DAR PE JO BULAAO TO BOHAT ACHCHA 

HO 

Apne dar pe jo bulaao to bohat achcha ho 
Meri bigdi jo banaao to bohat achcha ho 

Qayd-e-shaitaaN se chuRhao to bohat achcha ho 
Mujh ko apna jo banaao to bohat achcha ho 

Gardish-e-dour ne paamaal kiya mujh ko Huzoor 
Apne qadmoN meiN sulaao to bohat achcha ho 

YuN to kehlaata huN bandaah maiN tumhara laykin 
Apna keh ke jo bulaao to bohat achcha ho 

Gham-e-payham se ye basti meri veeran huwi 
Dil meiN ab khud ko basaao to bohat achcha ho 

Kayf us baadah-e-gulnaar se milta hi nahiN 
Apni aankhoN se pilaao to bohat achcha ho 

Turn to murdoN ko jilaa dete ho mere Aaqa 
Mere dil ko bhi jilaao to bohat achcha ho 

Jis ne sharmindaah kiya mahr-o-mah-o-anjum ko 
Aik jhalak phir woh dikhaao to bohat achcha ho 

Ro chukaa yuN to maiN auroN ke liye khoob magar 
Apni ulfat meiN rulaao to bohat achcha ho 

YuN na AKHTAR ko phiraao mere Maulaa dar dar 
Apni choukhat pe bithaao to bohat achcha ho 

21. D AR-E-JAAN AN PE FID A AYI KO AJAL AAYI HO 

Dar-e-jaanaN pe fidayi ko ajal aayi ho 
Zindagi aake janaazey pe tamaashayi ho 

Teri surat jo tasawwur meiN utar aayi ho 
Phir to khalwat meiN 'ajab anjuman aarayi ho 

Nek saa'at se ajal 'aysh-e-abad laayi ho 
Dar-e-jaanaN pe koi mahw-e-jabeeN saayi ho 

Sang-e-dar par tere yuN naseyah farsaayi ho 
Khud ko bhoola huwa jaana tera shaydayi ho 

Khud bakhud khuld wahaaN khinch ke chali aayi ho 
Dasht-e-taybah meiN jahaaN baadeyaah-e-paymayi ho 

Mousam-e-maey ho woh gesoo ki ghata chaayi ho 
Chashm-e-maygooN se piyeN jalsa-e-sahbaayi ho 

Chandni raat meiN phir maey ka woh aik dour chaley 
Bazm-e-aflaak ko bhi hasrat-e-maey aayi ho 

Un ke deewaane khuli baat kahaaN kartey haiN 
Baat samjhey wahi jo saahib-e-daanaayi ho 

Mahr-e-khaawar pe jamaaye nahiN jamti nazreiN 
Woh agar jalwah kareN koun tamaashayi ho 

Dasht-e-taybah meiN chaluN chalke girooN gir ke chaluN 
Naatawaani meri sad rashk-e-tawaanaayi ho 

Gul ho jab AKHTAR-e-khasta ka charagh-e-hasti 
Is ki aankhoN meiN tera jalwah-e-zaybaayi ho 

22 . 


ZAHEY 'AZMAT-O-IFTEKHAAR-E-MADINAH 


Woh chaayi ghata baadah baar-e-madinah 
Piye jhoom kar jaaN nisaar-e-madinah 

Woh chamkaa woh chamkaa minaar-e-madinah 
Khareeb aaraha hay dayaar-e-madinah 

Naha leN gunaah gaar abr-e-karam meiN 
Uthaa dekhiye woh ghubaar-e-madinah 

Khuda yaad farmaaye sougand-e-taybah 
Zahey' azmat-o-iftekhaar-e-madinah 

Agar dekhey RizwaaN chaman zaar-e-taybah 
Kahey dekh kar yuN woh khaar-e-madinah 

Madine ke kaantey bhi sad rashk-e-gul hay 
' Ajab rang par hay bahaar-e-madinah 

NahiN jachti jannat bhi nazroN meiN un ki 
JinheN bha gaya khaar-e-zaar-e-madinah 

Meri jaan se bhi woh nazdeek tar haiN 
Woh Maulaayi har be qaraar-e-madinah 

KaruN kya fikr maiN gham-e-zindagi ki 
MaiN huN bandah-e-gham gusaar-e-madinah 

Chala dour-e-saaghar maey naab chalki 
Rahey tishnah kyuN baadah khwaar-e-madinah 

Chala koun khushboo lutaata ke ab tak 
Hai mehki huwi rah guzaar-e-madinah 

Sahar din hai aor sham-e-taybah sahar hay 
Anokhey haiN layl-o-nahaar-e-madinah 

Bulaa AKHTAR-e-khasta haal ko bhi dar par 
MaiN sadqe tere shehr-e-yaar-e-madinah 

23. 


NAARA-E-RISAALAT 


Sadr-e-bazm-e-kasrat Yaa Rasool Allah 
Raaz daar-e-wahdat Yaa Rasool Allah 
Har jahaN ki rahmat Yaa Rasool Allah 
Bahtareen khilqat Yaa Rasool Allah 

Naara-e-risaalat Yaa Rasool Allah 

Mahw-e-khwaab-e-ghaflat Yaa Rasool Allah 
Hogayi ummat Yaa Rasool Allah 
Soya bakht-e-millat Yaa Rasool Allah 
Kijiye 'Inaayat Yaa Rasool Allah 

Naara-e-risaalat Yaa Rasool Allah 

Sahib-e-hidaayat Yaa Rasool Allah 
Chaaya abr-e-zulmat Yaa Rasool Allah 
NaatawaaN hay ummat Yaa Rasool Allah 
Kijiye himaayat Yaa Rasool Allah 

Naara-e-risaalat Yaa Rasool Allah 

Dar pay sharaarat Ya Rasool Allah 
Kufr ki jama'at Yaa Rasool Allah 
NaatawaaN hai ummat Yaa Rasool Allah 
Kijiye himaayat Ya Rasool Allah 

Naara-e-risaalat Yaa Rasool Allah 

Maalik-e-shafa'at Yaa Rasool Allah 
BekasoN ki taaqat Yaa Rasool Allah 
Mezbaan-e-ummat Yaa Rasool Allah 
Aek jaam-e-sharbat Yaa Rasool Allah 

Naara-e-risaalat Yaa Rasool Allah 

Aap ki ataa'at Yaa Rasool Allah 
Woh khuda ki taa'at Yaa Rasool Allah 
Jis ko ho baseerat Yaa Rasool Allah 
Dekho shaan-e-qurbat Yaa Rasool Allah 

Naara-e-risaalat Yaa Rasool Allah 


Deed ke hoN taalib jab Khuda se Moosaa 
Un se lan taraani keh dey Rabb tumhara 
Par tumhare Rabb se turn ko mere Moulaa 
Hay payaam-e-waslat Yaa Rasool Allah 

Naara-e-risaalat Yaa Rasool Allah 

Kama tha Khuda ko ham pe aashkara 
Aakhri Nabi hai usko sabse pyaara 
Koi bhi Nabi ho pichli ummatoN ka 
Turn ko sab pe sabqat Yaa Rasool Allah 

Naara-e-risaalat Yaa Rasool Allah 

Turn ko jo bataye apne jaisa insaaN 
Kour-e-chashm hay woh do jahaaN ke sultaaN 
Dev ka hai bandah woh 'adoo-e-rahmaaN 
Jis ko him se nafrat Yaa Rasool Allah 

Naara-e-risaalat Yaa Rasool Allah 

Turn ho noor-e-yazdaaN sham'a-e-bazm-e-imkaaN 
Turn ho wajh-e-har shaey dahar ki rag-e-jaaN 
Turn se koh-o-sahraa turn se ye gulistaaN 
Turn baqaae khilqat Yaa Rasool Allah 

Naara-e-risaalat Yaa Rasool Allah 

Deher meiN hay kya shaey turn se jo nihaaN hay 
Turn par haal-e-AKHTAR bilyaqeeN 'ayaaN 
Bas meri khamoshi hi meri zubaaN hay 
KyaN karuN shikayat Yaa Rasool Allah 

Naara-e-risaalat Yaa Rasool Allah 

24. 


DOOR AY DIL RAHEN MADINE SE 


Door ay dil raheN Madine se 
Maot behtar hay aise jeene se 

Un se mera salaam keh dena 
Jaa ke tu ay saba qareene se 

Har gul-e-gulsitaaN mua'ttar hay 
Jaan-e-gulzar ke paseene se 

YuN chamakte haiN zarre taybah ke 
Jaise bikhre huwe nageene se 

Zikr-e-sarkaar karte haiN momin 
Koi mar jaye jal ke keene se 

Bargaah-e-khuda meiN kya pahonche 
Gir gaya jo Nabi ke zeene se 

Pijiye chashm-e-naaz se un ki 
MaykashoN ka bhala hai peene se 

Us tajalli ke saamne AKHTAR 
Gul ko aane lage paseene se 


45 


25. SABA YE KAISI CHALIAAJ DASHT-E-BATHAA SE 

Saba ye kaisi chali aaj dasht-e-bathaa se 
Umang shouq ki uthi hay qalb-e-murdah se 

Na baat mujh se gul-e-khuld ki kar ay zaahid 
Ke mera dil hay nigaar khaar-e-zaar-e-taybah se 

Ye baat mujh se mere dil ki keh gaya zaahid 
Bahaar-e-khuld-e-bareeN hay bahaar-e-taybah se 

Ye kis ke dam se mili hai jahaaN ko taabaani 
Mah-o-nujoom haiN roshan minar-e-taybah se 

FidaeeyoN ko ye zid kya ke pardah uth jaaye 
Hazaar jalwey numaayaaN hijaab-e-Aaqa se 

Jo hai mareez-e-mohabbat yahaaN chaley aaeN 
Sadaa ye aati hai sunn lo mazaar-e-Maulaa se 

Kinaara ho gaya paida usi jagah fouran 
Kabhi jo ham ne pukaara meyaan-e-daryaa se 

Na faiz-e-raah-e-mohabbat meiN tu ne kuch paaya 
Kinaara kyuN nahiN karta tu ahl-e-dunya se 

Pas-e-mamaat na badnaam ho tera AKHTAR 
Ilaahi is ko bachaa lena taa'an-e-'aadaa se 


46 


26. SADQEY JAAUN MAIN ANEES-E-SHAB-E- 

TANHAAYI KEY 

Meri khalwat meiN mazey anjuman aaraayi key 
Sadqe jaauN maiN anees-e-shab-e-tanhaayi key 

Un ke sadqey meiN milaa moul anokha mujh ko 
Ho gaye dono jahaaN Aap ke shaydaayi key 

Sar hai sajdey meiN khayaal-e-rukh-e-jaanaN dil meiN 
Ham ko aatey haiN mazey naaseyah farsaayi key 

Sajdah be ulfat-e-Sarkar 'abas ay najdi 
Mohr-e-la'anat haiN ye sab daagh jabeeN saayi key 

Dasht-e-taybah meiN gumaa dey mujhe ay josh-e-junooN 
Khoob leney dey mazey baadiah paymaayi key 

Woh rag-e-jaan-e-do 'aalam haiN baRhey bhai nahiN 
HaiN ye sab phandey burey tere barhey bhai key 

MaiN toh huN bulbul-e-bustaan-e-Madinah AKHTAR 
Housley mujh ko nahiN qaafiyah aaraayi key 

27. 


MADINAH AANE WAALA HAY 


Sambhal jaa ay dil-e-muztar Madinah aane waala hay 
Lutaa ay chashm-e-tar gouhar Madinah aane waala hay 

Qadam ban jaaye mera sar Madinah aaney waala hay 
BichuN rah meiN nazar ban kar Madinah aaney waala hay 

Jo dekhe un ka naqsh-e-paa Khuda se woh nazar maanguN 
Charaagh-e-dil chaluN le kar Madinah aaney waala hay 

Karam un ka chala yuN dil se kehta raah-e-taybah meiN 
Dil-e-muztar tasalli kar Madinah aaney waala hay 

Nichaawar haiN Madiney ki ye mera dil meri aankheiN 
Nichaawar huN Madiney par Madinah aaney waala hay 

Ilaahi maiN talab gaar-e-fanaa huN khaak-e-taybah meiN 
Ilaahi kar nisaar-e-dar Madinah aaney waala hay 

Madiney ko chala maiN be niyaaz-e-rehbar-e-manzil 
Rah-e-taybah hai khud rehbar Madinah aaney waala hay 

Mujhey khinchey liye jaata hay shouq-e-koocha-e-jaanaN 
Khincha jaata huN maiN yaksar Madinah aaney waala hay 

Woh chamka gumbad-e-khazraa woh shehr-e-pur ziyaa aaya 
Dhaley ab noor meiN paykar Madinah aaney waala hay 

JahaaN se be khabar ho kar chalo khuld-e-Madinah meiN 
Chalo ab hosh ki pee kar Madinah aaney waala hay 

Madiney meiN khuley baab-e-hayaat-e-nao ba tarz-e-nao 
Badal daalo kuhan daftar Madinah aaney waala hay 

Zara ay markab-e-'u m r-e-rawaaN chal barq ki surat 
Dikhaa parwaaz ke jouhar Madinah aaney waala hay 

Talab gaar-e-Madinah tak Madinah khud hi aajaaye 
Tu dunya se kinaarah kar Madinah aaney waala hay 

Madinah aagaya ab deyr kya hay sirf itni si 
Tu khaali kar ye dil ka ghar Madinah aaney waala hay 

Falak shayad zameeN par rah gaya khaak-e-guzar ban kar 
Bichey haiN raah meN AKHTAR Madinah aaney waala hay 

FizaaeN mehki mehki haiN hawaaeN bheeni bheeni haiN 
Basi hai kaisi mushk-e-tar Madinah aaney waala hay 

Qamar aaya hai shayad un ke talwoN ki ziyaa lene 
Bichaa hai chaand ka bistar Madinah aaney waala hay 

MUHAMMAD ke gadaa kuch farsh waaley hi nahiN dekho 
Woh aata hai Shah-e-khaawar Madinah aaney waala hay 

Ghubaar-e-raah-e-anwar kis qadar pur noor hai AKHTAR 
Tani hai noor ki chaadar Madinah aaney waala hay 

28 . 


BAADAH-E-'ISHQ-E-MUSTAFAA 

Pee ke jo mast ho gaya ba a d a h-e-'Ish q-e-M u s ta f a a 
Us ki khudaayi ho gayi aor woh Khuda ka ho gaya 

Keh diya Qaasim-un-anaa donoN jahaaN ke Shaah ne 
Ya'ani dar-e-Huzoor pe bat'ti hai n'emat-e-Khudaa 

'Arsa-e-hashr meN khuli un ki woh zulf-e-'ambareeN 
Beenah woh jhoom kar giraa chaayi woh dekhiye ghata 

Gardish-e-chashm-e-naaz meiN sadqey tere ye keh to dey 
Le chalo is ko khuld meiN ye to hamara ho gaya 

29 . 


SARKAR-E-DO 'AALAM KIMOHABBAT 


NihaaN jis dil meN Sarkar-e-do 'aalam ki mohabbat hay 
Woh khalwat khana-e-maulaa hay woh dil rashk-e-jannat hay 

Khalaaiq par huwi roshan azal se ye haqiqat hay 
Do 'aalam meiN tumhari saltanat hay baadshahat hay 

Khudaa ne yaad farmaayi qasam khaak-e-kaf-e-paa ki 
Huwa m'aloom taybah ki do 'aalam par fazilat hay 

Siwaaye mere Aaqa ke sabhi ke rishtey hay faani 
Woh qismat ka sikandar hai jisey Aaqa se nisbat hay 

Yehi kehti hay rindoN se nigah-e-mast saaqi ki 
Dar-e-maykhaanah waa hay maykashoN ki 'aam d'aawat hay 

Gham-e-Shaah-e-danaa meiN marney waale tera kya kehna 
Tujhe laa tahzanoo ki tere maulaa se bashaarat hay 

Uthey shour-e-mubarakbaad un se jaa milaa AKHTAR 
Gham-e-jaanaN meiN kis darjah haseeN anjaam-e-furqat hay 

30. 


MAST MAY ALAST 


Mast may alast hay woh baadshaah-e-waqt hay 
Bandaah-e-dar jo hai tera woh be niyaaz bakht hay 

Salley 'alaa Muhammadin Salley 'ala Muhammadin 

Un ki gadaayi ke tufayl ham ko mili sikandari 
Rang ye laayi bandagi aouj pe apna bakht hay 

Salley 'alaa Muhammadin Salley 'ala Muhammadin 

Gardish-e-dour Yaa Nabi weeran dil ko kar gayi 
Taab na mujh meiN ab rahi dil mera lakht lakht hay 

Salley 'ala Muhammadin Salley 'ala Muhammadin 

Ghuncha-e-dil khilaaiye jalwah-e-rukh dikhaaiye 
Jaam-e-nazar pilaaie tishnagi mujh ko sakht hay 

Salley 'ala Muhammadin Salley 'ala Muhammadin 

AKHTAR-e-khasta taybah ko sab chaley turn bhi ab chalo 
Jazb se dil key kaam lo utho key waqt-e-raft hay 

Salley 'ala Muhammadin Salley 'ala Muhammadin 

31. J A AN-E-B AH A ARAAN 

Shahenshaah-e-do 'aalam ka karam hay 
Mere dil ko mayassar un ka gham hay 

YahiN rehte haiN woh jaan-e-bahaaraaN 
Ye dunya dil ki rashk-e-sad iram hay 

Bhala daawey haiN un se hamsari key 
Sar-e-'arsh-e-bareeN jin ka qadam hay 

Ye darbaar-e-Nabi hai jiskey aagey 
Na jaane 'arsh-e-'aazam kab se kham hay 

Taras khaao meri tishnah labi par 
Meri pyaas aor ik jaam! Kam hay 

Dil-e-betaab ko behlaauN kaise 
Badhegi aor betaabi sitam hay 

YahaN khaabu meiN rakh dil ko AKHTAR 
Ye darbaar-e-Shaah-e-umam hay 

32. T A ARON KI ANJUMAN MEIN YE BAAT HO RAHI 

HAY 

TaaroN ki anjuman meiN ye baat ho rahi hay 
Markaz tajalliyoN ka khaak-e-dar-e-Nabi hay 

Zarre ye keh rahey haiN us noor ke qadam se 
Ye aab-o-taab le kar ham ne jahaaN ko di hay 

Yakta haiN jis tarah woh hay un ka gham bhi yakta 
Khush huN ke mujh ko doulat anmol mil gayi hay 

Phir kyuN kahuN pareeshaaN ho kar baqoul shakhsey 
Yakta ke gham meiN ab bhi be kayf zindagi hay 

33. AEK BIJLEE CHAMAK RAHI HAY 

Wohi tabassum wahi tarannum wahi nazaakat wahi lataafat 
Wohi haiN duz deedah si nigaaheN key jis se shoukhi tapak rahi hay 

GuloN ki khushboo mehek rahi hay diloN ki kaliyaN chatak rahi haiN 
NigaaheN uth uth key jhuk rahi haiN key aek bijli chamak rahi hay 

Ye mujh se kehti hay dil ki dhaRhkan key dast-e-saaqi se jaam le le 
Woh dour saaghar ka chal raha hay sharaab-e-rangeeN chalak rahi hay 

Ye maine maana haseen-o-dilkash samaaN ye masti bhara hay leykin 
Khushi meiN haayl hai fikr-e-fardaa mujhe ye masti khatak rahi hay 

Na jaane kitne fareyb khaaye raah-e-ulfat meiN ham ne AKHTAR 
Par apni mat ko bhi kya kareN ham fareyb kha kar behek rahi hay 

34 . 


AY NASEEM-E-KOO-E-JAANAN 

Tere daaman-e-karam meiN jisey neend aagayi hay 
Jo fanaa na hogi aisi usey zindagi mili hay 

Mujhey kya padi kisi se karuN 'arz mudda'a maiN 
Meri lou to has unhiN ke dar-e-jood se lagi hay 

Woh jahaan bhar ke daata mujhe pheyr deN ge khaali 
Meri tauba ay khuda! Ye mere nafs ki badi hay 

Jo pa-e-sawaal aaye mujhe dekh kar ye bole 
Isey chain se sulaao ke ye bandah-e-Nabi hay 

MaiN maruN to mere Maulaa ye malaayka se keh deN 
Koi is ko mat jagaana abhi aankh lag gayi hay 

MaiN gunaahgaar huN aor bah martaboN ki khwaahish 
Tu magar kareem hai khu teri bandah parwari hay 

Teri yaad thapki dey kar mujhe ab Shahaa sulaa dey 
Mujhe jaagtey huwe yuN bahi deyr hogayi hay 

Ay naseem-e-koo-e-jaanaaN zara soo-e-bad naseebaaN 
Chali aa khuli hay tujh pe jo hamaari bekasi hay 


Tera dil shikastah AKHTAR isi intezaar meiN hay 
Ke abhi naweed-e-waslat tere dar se aa rahi hay 

35. FURQAT-E-TAYBAH KI WAHSHAT DIL SE JAAYE 

KHAIR SE 

Furqat-e-taybah ki wahshat dil se jaaye khayr se 
MaiN Madine ko chaluN woh din phir aaye khayr se 

Dil meiN hasrat koi baaqi reh na jaaye khayr se 
Raah-e-taybah meiN mujhe yuN maut aaye khayr se 

Mere din phir jaayeN Ya Rabb! Shab woh aaye khayr se 
Dil meiN jab maah-e-Madinah ghar banaaye khayr se 

Raat meri din bane un ki liqaa-e-khayr se 
Qabr meiN jab un ki tal'at jagmagaaye khayr se 

HaiN ghanee ke dar pe ham bistar jamaaye khayr se 
Khayr ke taalib kahaaN jaayeN ge jaa-e-khayr se 

Woh khiraam-e-naaz farmaayeN jo paaey khayr se 
Kya bayaaN woh zindagi ho dil jo paaey khayr se 

Mar ke bhi dil se na jaaye ulfat-e-baagh-e-Nabi 
Khuld meiN bhi baagh-e-jaanaaN yaad aaye khayr se 

Ranj-o-gham huN be nishaaN aaye bahaar-e-bekhizaaN 
Mere dil meiN baagh-e-jaanaN ki hawaa-e-khayr se 

Is taraf bhi do qadam jalwey khiraam-e-naaz key 

Rah guzar meiN ham bhi haiN aankheN bichaaye khayr se 

Intezaar un se kahe hay bazubaan-e-chashm-e-nam 
Kab Madinah maiN chaluN kab tu bulaaye khayr se 

Shaam-e-tanhaayi bane rashk-e-hazaaraaN anjuman 
Yaad-e-jaanaN dil meiN yuN dhoomeN machaaye khayr se 

Furqat-e-taybah key haathoN jeete ji murdah huwe 
Maut Yaa Rabb ham ko taybah meiN jilaaye khayr se 

Ho mujhe saeyr-e-gulsitaan-e-Madinah yuN naseeb 
MaiN bahaaroN meiN chaluN khud ko gumaaye khayr se 

Zindaah baad ay aarzoo-e-baagh-e-taybah zindaah baad 
Tere dam se haiN zamaaney key sataaye khayr se 

NajdiyoN ki cheerah dasti Yaa Ilaahi! Taabakey 
Ye balaa-e-najdiyah taybah se jaaye khayr se 

Jhaank lo aankhoN meiN un ki hasrat-e-taybah liye 
Zaayr-e-taybah ziyaa-e-taybah laaye khayr se 

Hay ye taybah ka payaam-e-taalib-e-'aysh-e-dawaam 
Jannat-e-taybah meiN aa hash mitaaye khayr se 

Sang-e-dar se aa miley taybah meiN ab to jaa mile 
Aagaye dar pe tire tere bulaaye khayr se 

Gosh bar aawaaz huN qudsi bhi us key geet par 
Baagh-e-taybah meiN jab AKHTAR gungunaaye khayr se 

36. 


S A AM A AN-E-' ISHR AT KIJIYE 


Apne rindoN ki ziyaafat kijiye 
Jaam-e-nazzaarah 'Inaayat kijiye 

Saaqi-e-kausar duhaayi Aap ki 
Sokhtaa jaanoN pe rehmat kijiye 

Dijiye meri mohabbat ko hawaa 
Is taraf chashm-e-mohabbat kijiye 

Qayd-e-gham meiN khush rahuN maiN 'umr bhar 
YuN giraftaar-e-mohabbat kijiye 

Khud ko bhooluN Aap ki ulfat meiN maiN 
Mujh ko yuN madhosh-e-ulfat kijiye 

Kijiye apna mehez apnaa mujhe 
Qat'aa meri sab se nisbat kijiye 

Daf'aa ho taybah se ye najdi balaa 
Yaa RasoolAllah A 'ajlat kijiye 

Maang lijye khaak-e-taybah meiN jagah 
Khaak meiN saamaan-e-'Ishrat kijiye 

Un pe marna hay dawaam-e-zindagi 
Maut se phir kyuN na ulfat kijiye 

Jaan lene aaye woh jaan-e-jahaaN 
Maut se phir kaise nafrat kijiye 

Zindagi hay sadd-e-raah-e-doustaaN 
Kis bye jeeney ki hasrat kijiye 

Un pe mar jaane ki rakhiye aarzoo 
YuN sada jeene ki soorat kijiye 

ZulmatoN meiN roshni ke waastey 
Daagh-e-seenah ki hifazat kijiye 

Aatish-e-dozakh bujhaaney ke liye 
Tez tar naar-e-mohabbat kijiye 

Tez kijiye seenah-e-najdi ki aag 
Zikr-e-aayaat-e-wilaadat kijiye 

Kijiye yaad-e-khitaam-ul-ambiyaa 
Khatm yuN har ranj-o-kulfat kijiye 

Taey ho naam-e-paak par meri kitaab 
Ye karam khatm-e-risaalat kijiye 

Jadda bi wasli daaymi Ya Sayyedi 
Khatm ab ye dour-e-furqat kijiye 

Intezaar-e-jaan-e-jaaN hai jaan ko 
Yaa Rasool Allah ki kasrat kijiye 

DeN ge woh khud hi mohabbat ka silaa 
Marte dam un ki ziyaarat kijiye 

Thandey thandey khushbuoN meiN bas chaleN 
Yaad gesoo waqt-e-rehlat kijiye 

Ghaus-e-'Aazam Aap se fariyaad hay 
Dastageeri mere hazrat kijiye 

Rehlat-e-AKHTAR ka hangaam aa gay a 
Saaya-e-rahmat meiN ruksat kijiye 

37. 


BAHAAR-E-BE KHIZAAN 


Hamaare baagh-e-armaaN meiN bahaar-e-bekhizaaN aaye 
Kabhi jo is taraf khandaan woh jaan-e-gulsitaaN aaye 

Woh jaan-e-Yousuf aajaaye agar mere tasawwur meiN 
Khuda rakhe wahiN khinch kar bahaar-e-do jahaaN aaye 

Koi dekhey meri aankhoN se ye 'ayzaaz Aaqa ka 
Salaami ko dar-e-hazrat pe Shaah-e-qudsiyaaN aaye 

Jamaal-e-roo-e-jaanaN dekh luN kuch aisa saamaaN ho 
Kabhi to bazm-e-dil meiN Yaa Khuda! Aaraam-e-jaaN aaye 

Ilaahi! Apni sattaari ka tujh ko waastah sunn ley 
Sar-e-mehshar na bandey ka gunaah koi 'ayaaN aaye 

Karam se is kameene ki bhi Maulaa laaj rakh lenaa 
Tera AKHTAR tere saaye meiN Shaah-e-do jahaaN aaye 

38. FARISHTEY JIS KE ZAAIR HAIN 

Farishtey jis ke zaair haiN Madine meiN woh turbat hay 
Ye woh turbat hay jis ko 'arsh-e-'aazam par fazeelat hay 

Bhala dasht-e-Madinah se chaman ko koi nisbat hay 
Madine ki fazaa rashk-e-bahaar-e-baagh-e-jannat hay 

Madinah gar salaamat hay to phir sab kuch salaamat hay 
Khudaa rakhe Madine ko usi ka dam ghaneemat hay 

Madinah aisa gulshan hay jo har gulshan ki zeenat hay 
Bahaar-e-baagh-e-jannat bhi Madine ki badoulat hay 

Madinah choRh kar sayr-e-jinaaN ki kya zaroorat hay 
Ye jannat se bhi behtar hay ye jeete jee ki jannat hay 

HameiN kya haq ta'ala ko Madine se mohabbat hay 
Madine se mohabbat un se ulfat ki 'alaamat hay 

Gadaa gar hay jo us ghar ka wahi sultaan-e-qismat hay 
Gadaayi us dar-e-waala ki rashk-e-baadshaahat hay 

Jo mustaghni huwa un se muqaddar us ka khaybat hay 
Khaleel ullah ko hangaam-e-mehshar un ki haajat hay 

Ilaahi! Woh Madinah kaisi bash hai dikhaa dena 
jahaaN rehmat barasti hay jahaaN rehmat hi rehmat hay 

Madinah choRh kar jannat ki khushboo mil nahiN sakti 
Madine se mohabbat hay to jannat ki zamaanat hay 

ZameeN par woh MUHAMMAD S haiN woh AHMAD 81 aasmaanoN meiN 
YahaaN bhi un ka charchaa hay wahaaN bhi un ki midhat hay 

YahaaN bhi un ki chalti hay wahaaN bhi un ki chalti hay 
Madinah raajdhaani hay do 'aalam par hukumat hay 

Ghazab hi kardiya AKHTAR Madine se chaley aaye 
Ye woh jannat hai jis ki 'arsh waaloN ko bhi hasrat hay 

Madinah choRh kar AKHTAR bhala kyuN jaaye jannat ko 
Ye jannat kya har ik n'eymat Madine ki badaulat hay 

39. SHAMEEM-E-ZULF-E-NABI 

Shameem-e-zulf-e-Nabi laa saba Madine se 
Mareez-e-hijr ko laa kar soonghaa Madine se 


Ye aa rahi hai mere dil ki sadaa Madine se 
Har ik dukh ki mile gi dawaa Madine se 

Madinah kehta hai ham dam na jaa Madine se 
Tujhe hay 'aysh-e-abad ki salaa Madine se 

Naseem-e-mast chaley dilrubaa Madine se 
Bahaar-e-dil meiN basey dil kushaa Madine se 

Naseem-e-mast chaley dilrubaa Madine se 
Bahaar-o-baagh baney dil mera Madine se 

Uthaao! Baadah kasho! Saaghar-e-sharaab kuhan 
Woh dekho jhoom ke aayi ghataa Madine se 

Madinah jaan-o-jinaan-e-jahaaN hai woh sunn leN 
JinheN junoon-e-jinaaN ley chala Madine se 

Fizaa-e-deher ko gheyraa hai jis ki moujoN ne 
Woh seyl-e-noor-e-MUHAMMAD S chala Madiney se 

JahaaN bhar ke sikhaaney ko khusrawi ke usool 
Ghubaar-e-khaak-e-nasheenaaN utha Madine se 

Teye karam key maiN qurbaaN ye hukm farmaa deN 
Na jaaye ga mera AKHTAR RAZA Madine se 


40. 


MERI CHASHM KAAN-E-GAUHAR HO RAHI 


HAY 

Nazar pe kisi ki nazar ho rahi hay 
Meri chashm kaan-e-gauhar ho rahi hay 

Mere khufiya naaloN ko woh sunn rahe hay 
'Inaayat kisi ki idhar ho rahi hay 

Woh taybah meiN mujh ko talab kar rahe haiN 
Talab meri ab mo'atabar ho rahi hay 

Huwa taalib-e-taybah matloob-e-taybah 
Talab teri ay muntazar ho rahi hay 

Madine meiN huN aor pichlaa peher hay 
Shab-e-zindagi ki seher ho rahi hay 

Nayi zindagi ki woh may dey rahe hay 
Meri zindagaani amar ho rahi hay 

Madine se meri balaa jaaye AKHTAR 
Meri zindagi waqf-e-dar ho rahi hay 

41. 


AEK NAZAR MAHR-E-DARAKSHAAN-E- 


JAMAAL 

Is taraf bhi ik nazar mahr-e-darakshaan-e-jamaal 
Ham bhi rakhtey haiN bohat muddat se armaan-e-jamaal 

Turn ne achchoN pe kiya hay khoob fayzaan-e-jamaal 
Ham badoN par bhi nigaah-e-lutf-e-sultaan-e-jamaal 

Ik ishaarey se kiya shaq maah-e-taabaaN Aap ne 
Marhaba sad marhaba Salley 'Alaa shaan-e-jamaal 

Teri jaaN bakhshi ke sadqey ay maseehaa-e-zamaaN 
SangreyzoN ne paRha kalmah tera jaan-e-jamaal 

Kab se baithe haiN lagaaye lau dar-e-jaanaaN pe ham 
Haaye kab tak deed ko tarseiN fidaayaan-e-jamaal 

Farsh aankhoN ka bichaao rah guzar meiN aashiqoN! 

Un ke naqsh-e-paa se hoge mazhar-e-shaan-e-jamaal 

Marr ke mitti meiN miley woh najdiyo! Bilkul ghalat 
Hasb-e-saabiq ab bhi haiN marqad meiN Sultaan-e-jamaal 

Garmi-e-mehshar gunahgaaro! Hai bas kuch deyr ki 
Abr ban kar chaaeN ge gesoo-e-Sultaan-e-jamaal 

Kar ke da'awaa hamsari ka kaise munh ke bal giraaa 
Mit gaya woh jis ne ki tauheen-e-Sultaan-e-jamaal 

Haasidaan-e-shaah-e-deeN ko dijiye AKHTAR jawaab 
Dar haqiqat MUSTAFAA pyaare haiN Sultaan-e-jamaal 

42. MAHR-E-ANWAR AYEDIYAAN 

Arsh par haiN un ki har soo jalwah gustar ayediyaaN 
Gah ba shakl-e-badr haiN gah mah-e-anwar ayediyaaN 

MaiN fidaa kya khoob haiN taskeen-e-muztar ayediyaaN 
Roti surat ko hansaa deti haiN aksar ayediyaaN 

Daafa'e har karb-o-aafat haiN woh yaawar ayediyaaN 
Bandah-e-haasi pe rehmat bandah parwar ayediyaaN 

Ghunchaa-e-ummeed un ki deed ka hoga kabhi 
Phool ke haiN ab nazar meiN un ki khushtar ayediyaaN 

Noor ke tukdoN pe un ke badr-o-AKHTAR bhi fidaa 
Marhaba kitni haiN pyaari un ki dilbar ayediyaaN 

Ya Khuda taa waqt-e-rukhsat jalwah afgan hi raheN 
Aasmaan-e-noor ki woh shams-e-azhar ayediyaaN 

Un ki rif'at wah wah kya baat AKHTAR dekh lo 
' Arsh-e-'aazam par bhi pohancheeN un ki bartar ayediyaaN 

43. GAR HAMEIN ZAUQ-E-TALAB SA REHNUMA 

MILTA NAHIN 

Gar hameiN zauq-e-talab sa rehnuma milta nahiN 
Raastah milta nahiN aor mudda'a milta nahiN 

Jhuk key mahr-o-maah goyaa dey rahe haiN ye sadaa 
Dosaraa meiN koi turn sa doosra milta nahiN 

Ibtaghoo farmaa key goyaa Rabb ne ye farmadiya 
Be waseelah najdiyo! Hargiz Khudaa milta nahiN 

Un se ummeed-e-wafaa ay dil mehez bekaar hay 
Ahl-e-dunya se mohabbat ka silaa milta nahiN 

Kis ne tujh se keh diya dil be gharaz aate haiN woh 
Be gharaz naadaan koi be wafa milta nahiN 

Dekhtey hi dekhtey sab apne begaaney huwe 
Ab toh dhunRhey se bhi koi aashnaa milta nahiN 

Lau lagaata kyuN nahiN baab-e-shah-e-kounayn se 
Haath uthaa kar dekh tu phir un se kya milta nahiN 

Tere maykhaane meiN jo kheenchi thi woh may kya huwi 
Baat kya hai aaj peeney ka mazah milta nahiN 

Saaqiya teri nigaah-e-naaz may ki jaan thi 
Pheyr li tu ne nazar to woh nashaa milta nahiN 

Peeney waaley dekh pee kar aaj un ki aankh se 
Phir ye 'aalam hoga ke khud ka pata milta nahiN 

AKHTAR-e-khasta 'abas dar dar phira karta hai tu 
Juz dar-e-AHMAD kahiN se mudda'a milta nahiN 

44. DAR-E-AHMAD PE AB MERIJABEEN HAI 

Dar-e-AHMAD pe ab meri jabeeN hai 
Mujhey kuch fikr-e-do a'alam nahiN hai 

Mujhey kal apni bakhshish ka yaqeeN hai 
Ke ulfat un ki dil meN jaaguzeeN hai 

BahaareyN yuN to jannat meN haiN laakhoN 
Bahaar-e-dasht-e-tayba par kahiN hai 

MaiN wasf-e-maah-e-tayba kar raha huN 
Balaa se gar koi cheeN bar jabeeN hai 

A'bas jaana hai to ghayroN ki jaanib 
Ke baab-e-rahmat-e-rahmaN yahiN hai 

Gunahgaaro na ghabraao ke apni 
Shafa'at ko Shafi'ee-ul-muznibeeN hai 

Fareyb-e-nafas meN ham dam na aana 
Bachey rahna yeh maar-e-aasteeN hai 

Dil-e-beytaab se AKHTAR yeh keh do 
Sambhal jaaey Madinah ab qareeN hai 

45. 


NOOR HI NOOR HAIZIYAA HI HAY 


Takht-e-zarreeN hay na taaj-e-shaahi hay 
Kya faqeeraanah baadshaahi hay 

Fiqr par shaan ye ke zeyr-e-nageeN 
Maah se le ke taabamaahi hay 

Roo-e-anwar ke saamney sooraj 
Jaise ik sham'a subah gaahi hay 

Saaya-e-zaat kyuN nazar aaye 
Noor hi noor hai ziyaa hi hay 

Reet Aaqa ki choRh di ham ne 
Apni mehmaan ab tabaahi hay 

Ik nigaah-e-karam se mit jaaye 
Dil pe AKHTAR ke jo siyaahi hay 

46. QAT'AA 

Soya nahiN maiN raat bhar 'Ishq-e-Huzoor meiN 
Kaisaa ye rut jagaa raha kayf-o-Sarwar meiN 


Pichle pehar jo margaya un ka woh jaanisaar 
SargoshiyaaN ye kya hueeN ghulmaan-o-hoor meiN 

47. 


MUNAWWAR HOGAYA 'AALAM 


Tumhare rukh ke jalwoN se munawwar hogaya 'aalam 
Magar kyunkar ghataa gham ki mere dil se nahiN chath'ti 

KaruN AKHTAR shumaari intezaar-e-subah maiN kab tak 
Ilaahi hai ye kaisi raat ke kaatey nahiN kat'ti 

Na ghabraa haadisaat-e-dehar se itna mere ham dam 
Ye dunya hai kabhi ye aek haalat par nahiN rehti 

48. QAT'AA 


Jabeen-e-wahaabi pe dil ki siyaahi 
NumaayaaN huwi jaise ho mahr-e-shaahi 


Ke eeN sajdah haaye baghayr mohabbat 
Na yaaband hargiz qubool az ilaahi 

BAZM-E-YAAR KA 'AALAM 


49. 

Nit nayi aek uljhan hay 
Uff gham-e-rozgaar ka 'aalam 

Kayf-o-masti meiN gharq ye dunya 
Jaaney kya dil figaar ka 'aalam 

Ay Khuda! Tujh pe khoob zaahir hay 
Hay jo mujh sougwaar ka 'aalam 

Jaan-e-gulshan ne ham se numb moudaa 
Ab kahaaN woh bahaar ka 'aalam 

Ab kahaaN woh chalaktey paymaaney 
Ab kahaaN woh khumaar ka 'aalam 

Haaye kya hogaya ghaRhi bhar meiN 
Woh shakeeb-o-qaraar ka 'aalam 

Daar-e-faani se kya gharaz is ko 
Jis ka 'aalam qaraar ka 'aalam 

Ab woh rangeeniyaaN nahiN Ya Rabb! 
Kya huwa bazm-e-yaar ka 'aalam 

Yaad aata hai waqt-e-gham AKHTAR 
Ruksat-e-gham gusaar ka 'aalam 

50. ZAARI-E-PAYHAM KYA HAY 

Meri mayyat pe ye ahbaab ka maatam kya hay 
Shour kaisa hai ye aor zaari-e-payham kya hay 

Waay hasrat dam-e-aakhir bhi na aa kar poocha 
Mudda'a kuch to bataa deedaah-e-pur nam kya hay 

Kuch bigaRhta to nahiN maut se apni yaaro 
Hamsafeeraan-e-gulistaaN na rahey ham kya hay 

In khayalaat meiN gumm tha ke jhinjhoRhaa mujh ko 
Aek anjaan si aawaaz ne ik dam kya hay 

Koun hota hai museebat meiN shareek-o-hamdam 
Hosh meiN aa ye nashaa sa tujhe har dam kya hay 

Kayf-o-masti meiN ye madhosh zamaaney waaley 
Khaak jaaneN gham-o-'aalaam ka 'aalam kya hay 

Un se ummeed-e-wafa haaye teri naadaani 
Kya khabar un ko ye kirdaar-e-mu'azzam kya hay 

Woh jo haiN ham se gureezaaN to balaa se apni 
Jab yahi taur-e-jahaaN hai to bhala gham kya hay 

Meethi baatoN pe na jaa ahl-e-jahaaN ki AKHTAR 
Aql ko kaam meiN laa ghaflat-e-payham kya hay 

51 . 


NAZAAREY BADAL GAYE 


Ghayr apne hogaye jo hamaare badal gaye 
Nazrey badal gaeeN to nazaarey badal gaye 

Kis ko sunaaiyega yahaaN gham ki daastaan 
Jo gham meiN saath dete woh saarey badal gaye 

DhoonRhey se paaiyega na pehli si mastiyaaN 
badli sharaab kohnaah woh piyaaley badal gaye 

Is daur-e-maslihat meiN wafaa koi shaye nahiN 
Gaahey huwe hamaare to gaahey badal gaye 

AKHTAR lagaaiye lau NABI-E-KAREEM se 
Kya fikr ahl-e-dunya jo saare badal gaye 

52. ASHK-E-RAWAAN 

Souz-e-nihaaN ashk-e-rawaaN aah-o-fughaaN dete haiN 
KyuN mohabbat ka silaa ahl-e-jahaaN dete haiN 

Kaun rakhta teri is khaas 'Inaayat ka bharam 

Bas hameiN daad-e-sitam giryaah kunaaN dete haiN 

Ab pas-e-marg ubhartey haiN ye dereenah nuqoosh 
Ham fanaa ho ke bhi hasti ka nishaaN detey haiN 

Kufr hai dekh ye khauf aor rajaa un se nadeem 
Butt bhi kya tujh ko bhala soud-o-ziyaaN dete haiN 

53. 


RAAH-E-ULFAT MEIN 


NahiN jaati kisi soorat pareshaani nahiN jaati 
Ilaahi! Mere dil ki khaana-e-weeraani nahiN jaati 

Na jaane kis qadar sadmey uthaaye raah-e-ulfat meiN 
NahiN jaati magar dil ki woh naadaani nahiN jaati 

Piye bin hi yahaaN masti ka ye 'aalam ma'azAllah 
Qareeb-e-marg bhi woh chaal-e-mastaani nahiN jaati 

HazaaroN dard sehtaa huN isi ummeed meiN AKHTAR 
Ke hargiz raaeeNgaaN faryaad-e-roohaani nahiN jaati 

54 . 


MANZAR-E-ISLAAM 


Manba'a-e-noor-e-risaalat manzar-e-islaam hay 
Dars gaah-e-rim-o-sunnat manzar-e-islaam hay 
Qiblah gaah-e-deen-o-millat manzar-e-islaam hay 
Markaz-e-islaah-e-khilqat manzar-e-islaam hay 
Yaadgaar-e-'Aala Hazrat manzar-e-islaam hay 

55. 


AYZAN 


Door se aata yahaaN har aek tishnaa kaam hay 
Baadah-e-hubb-e-Nabi ka is ko milta jaam hay 
Aap kat jaata hai us se jo bhi naafir jaam hay 
MunkiroN ke waastey ye taygh-e-khooN aashaam hay 
Jaisaa us ka naam hay waisa hi us ka kaam hay 

56. 


'ARABI NA'AT 


Rasool Allahi Yaa kanzal amaani 
'Alaa 'aataabikum waqfal mu'aani 

Bi haazal baabi ya'tazzul zaleelu 
Li haazal baabi ya'ati kullu 'aani 

Li haazal baabi intadabar raheemu 
Zawil aouzaari min qaasiw wadaani 

Rasool Allahi inni mustajeerun 
Lada a'ataabikum min kulli jaani 

Rasool Allahi famman'ani wa kun li 
M'ueenal khaira 'aouniw fil zamaani 

Lakum jaa'ata rouahlana hafaafa 
Wakum sadrat mahmalata 'awaani 

Wakam faazat bihaaruka kulla heeni 
Wakam jaadat samaa'uka kulla aani 

Fidaakum mahjati antum i'maadi 
Muraadi bugheyati kanzi amaani 

Alaa tahyoona min qalbi mawaata 
Alaa taatoona mundarsal makaani 

Wala zaalati bihaaru kum tafeezu 
Wa amtaarun nada marral awaani 

Amaa li shamsi fee layli sharooqu 
Alaa maa yajloo mahyaakum kiyaani 

Wakam jallaytum 'ameyl u'yooni 
Wakam ahyeytumu maytal jinaani 

Rasool Allahi inni mustahibbun 
Madinatakum 'alaa rouzil jinaani 

Rasool Allahi joodu bil wisaali 
Kafaa min hijri kum maa qad 'aaani 

57. YAA MUJEEBU YAA MUJAABU 


Yaa Mujeebu Yaa Mujaabu 

Anta ney'mal mustanaaboo 

0 of 

Yaa Rasoolallahi haqqan 

Anta linnay'maai baaboo 

4a; - ik 4iii \j 

Anta maataahaa waheedan 

Fil waraa antal maAaboo 


Bilhudaa wa haqqi waafaa 

Alkhalqa marOo la yuraaboo 

4-^ ^ ty> jJAJl - jAJlj 

Kheeratin lillahi feenaa 

Aljamee'oo minhu taAaboo 

- Q yjj- 

Ahmadul mukhtaaru hibbi 

Mai lahu wajhuy yuhaaboo 

4^ aAj & & - iP: iJ-i 

Sha'ruhu mithlus sahaabi 

Wardaa buhu sharaabu 

* [' * 1 "• * ' I " S' (1 ** 0 * 

4_ Jl4j b- >_Jb>E^-vJI a 

Sadruhul mishkatu feeha 

Sham'atun laa bal shahaaboo 

4 AL 4 S ^ - Lgli ajwb*2 

Jooduhu faaqal jawaadi 

Wabihi jaadas sahaaboo 

44- , Ut- 4JI blA ^bj - a.2^>- 

Qalluhu maala yuhaddu 

Kathruhoo bahrun 'ubaaboo 

4^Lp #S" - NU £lS 

Fadluhu douman mazeedoo 

Laysaa yuhseehi hisaaboo 


Wamazaaruhoo amaanoo 

Waliman 'asaa mataaboo 

4- ) ^ ~ 

AKFFTARUL jaani ataaka 

Fanfi 'anhu yu'aboo 

58. 


'Arabi Salaam 

59. 'Arabi Ghazal 


BaRey gunaah par turn mujh ko malaamat kartey ho 


Aor jo gunaah karey ga mustahiq-e-malaamat hoga 


Aor Allah ki maharbaani wasi'ee tar hai us se ke tang ho 


Meyre misl par to ye suno aor malaamat choRho 


Mujhey rahmat waaley Khuda sey bheek maangney do 


Aor maiN bharosa rakhta hooN ke woh qeher na karey ga 


Zifas ' yy* 


L« V i 1 Jjj JJl oil 


(■ i- 


jl aUI <_ a Ja J j 




£ 


t- f- 


UU?I J 0! jJlj 


f- 


Kyunke meyre liye meyre Rabb ka wa'adah hai ke woh meyri touba 


L® L-vo ^ 


Qubool farmaaiy ga aor woh wa'adah khilaafi sey paak hai 

dr" ^ 


Meyre ma'abood jo kuch meyre 

e- s- 

Gunaah ho chukey mujhey mout milney sey pehley mu'aaf farmaa dey 

e- * 

111 V\j 

Aor meyre saathoN ko mu'aaf farmaa 

1®*>LJI LU- lilfT IjjPi 

Ham ney tujh sey du'aa ki tu ham ko jannat meN daakhil farmaa 

Jj jQ\ ^Ulp 


Aor ham ko jahannam ke 'azaab sey door kar dey ay meyre Khuda 

Is liye ke dozakh ka 'azaab sakht hai 


Ul^p L)Lf L^jUlp Oli 


Aor Mufti Shaykh Jaleel ko un ke 




L«L-vo- L« 4 jIapI 


DushmanoN pe hameysha talwaar banaay rakh 


*>\jjl? 1 4j L**^aj 


Aor un sey ham ko taweel zamaaney tak faaidah 'ataa farmaa 


LaLia A*£j\ J <ui iijL J 


Aor un ki zaat meN barkat darey aor un ka muqaam buland farmaa 

L-^s-b- _ajg.■/> ^ " ®L>ej 

Mustafaa ki i'zzat ka sadqah jo ham meN tashreef laaey 

La*>ljiJl L iL& N y^j 

Ayse Rasool-e-Haadi ho kar ke andheyri ko roushan farmaatey haiN 

60 . 


YAA RASOOLALLAH YAA KHAYR-UL-ANAAM 


Yaa RasoolAllah Yaa Khayr-ul-anaam 
Dour-e-iftedaah ka lijiye salaam 

Zeyb-o-zeen-e-' arsh-e-rahmaaN Assalaam 
Nikhat-e-tayb-e-gulsitaaN Assalaam 

Ay qaraar-e-be qaraaraaN Assalaam 
Chaarah saaz-e-dilfigaaraaN Assalaam 

Ay shahenshah-e-Madinah Assalaam 
Ay qaraar-e-qalb-o-seenah Assalaam 

Jaan-e-jaan-o-jaan-e-imaaN Assalaam 
Ay shafi'-e-ahl-e-'IsyaaN Assalaam 

Mahb-e-wahi-o-sakeenah Assalaam 
Gayb daan-o-gayb-e-beenaa Assalaam 

Yaa RasoolAllah Madinah ki fazaaaoN ko salaam 
Yaa RasoolAllah Tayba ki hawaaoN ko salaam 

Ay Khudaa ko dekhney waale Nabi 
Kaun si shay tujh se 'aalam meiN chupi 

Kijiye apne karam se soorat-e-'aysh-e-dawaam 

Yaa RasoolAllah 'ataa ho khuld-e-taybah meiN maqaam 

Be thikaanoN ko thikaanaa dijiye 
Bistar-e-khaak-e-Madinah dijiye 

Tu to waaqif hay mere ahwaal se 
Kya gharaz phir mujh ko 'arz-e-haal se 

Kaam bandoN ka hay 'arz-e-mudda'a 
YuN laboN par maqsad-e-dil aagaya 

Dafa'a taybah se ho ye najdi balaa 
Yaa RasoolAllah ajjal biljalaa 

Yaa RasoolAllah bahr-e-FATIMAH 
Apne AKHTAR ko Madinah meiN gumaa 

61. MERE ALLAH KE NIG AAR SALAAM 

Mere Allah ke nigaar salaam 
Dast-e-qudrat key Shaahkaar salaam 

DonoN 'aalam ke Tajdaar salaam 
Jaan-e-har jaan-o-jaandaar salaam 

Nikhat-e-har chaman hazaar salaam 
Jaan-e-har bulbul hazaar salaam 

Khaak-e-taybah baney meri hash 
'Arz karta hai khaaksaar salaam 

Shauq-e-payham ki iltijaa sunn lo 
Turn pe ho meri jaaN nisaar salaam 

Phir Madine meiN kab bulaao ge 
Turn se kehta hay intezaar salaam 

Mujh ko zaalim pe ikhtiyaar nahiN 
Turn to rakhte ho ikhtiyaar salaam 

Khuld kehti hay yuN Madine se 
Tujh pe ay khuld ki bahaar salaam 

MotiyoN ko sajaa key palkoN par 
Kehti hay chashm-e-ashkbaar salaam 

Apni ulfat ka aisa jaam pilaa 

Jis ka baRhta rahey khumaar salaam 

Dard-e-ulfat meiN dey mazaa aisa 
Dil na paaye kabhi qaraar salaam 

Dil ki dhaRhkan tumhari yaad bane 
Har nafas turn pe beshumaar salaam 

Teri khaatir zaleel hona hay 
Meri 'Izzat mere waqaar salaam 

Apne AKHTAR ka lo salaam Shaha 
Turn pe ay jaan ay qaraar salaam 

62 . 


AY MADINE KEY SHAHR-E-YAAR SALAAM 


Ay Madine key shahr-e-yaar salaam 
Ay zamaane key tajdaar salaam 

Gham key maaroN key gham gusaar salaam 
Ay qaraar-e-dil figaar salaam 

Zeenat-e-'arsh-e-kirdigaar salaam 
Farsh ke taaj-e-iftekhaar salaam 

Faatah-o-khaatim-e-payaambari 
Gulshan-e-deher ki bahaar salaam 

Lazzat-e-aagaah paa-e-bous-e-Habeeb 
Ay madine key rah guzaar salaam 

Gumbad-e-sabz rahmat-e-'aalam 
Tujh ko kehte haiN sabzaa zaar salaam 

Ay guzar gaah-e-sarwar-e-'aalam 
Chashm-o-sar huN tere nisaar salaam 

Naqsh-e-yaad-e-Nabi khalish se jamaa 
Dasht-e-taybah key pyaare khaar salaam 

Yaad hay teri kitni kayf aawar 
Gham hay farhat se ham kinaar salaam 

63. AY SABA LE JAA MADINE KO PAYAAM 

Ay saba le jaa Madine ko payaam 
'Arz kar dey un se baa sadd ahteraam 

Ay makeen-e-gumbad-e-khazraa salaam 
Ay shakeeb-e-har dil-e-shaydaa salaam 

Ab Madine meiN mujhe bulwaaiye 
Apne bekas par karam farmaaiye 

Bulbul-e-beparr pe hojaaye karam 
Aashyaanash dah baa gulzaar-e-haram 

Hind ka jangal mujhe bhaata nahiN 
Bas gayi aankhoN meiN taybah ki zameeN 

Zindagi ke haiN Madine meiN mazey 
'Aysh jo chaahe Madine ko chaley 

Khuld ki khaatir Madinah choRh duN 
EeN khayaal ast-o-muhaal ast-o-junooN 

Khuld key taalib se keh do begumaaN 
Taalib-e-taybah ki taalib hay jinaaN 

Mujh se pehle meraa dil haazir huwa 
Arz-e-taybah kis qadar hay dilrubaa 

Kitni pyaari hay Madine ki chamak 
Roshni hi roshni hay taa falak 

Kitni bheeni hay Madine ki mehak 
Bas gayi boo-e-Madinah 'arsh tak 

Yaa RasoolAllah az rahmat nagar 
Dar baqi'e-paak khawaaham mustaqar 

Bas anoukhi hay Madine ki bahaar 
Rashk-e-sad gul haiN isi gulshan ke khaar 

Kitni raushan hay yahaaN har aek shab 
Har taraf hay taabish maah-e-'arab 

Kya Madine ko zaroorat chand ki 
Maah-e-taybah ki hai har soo chandni 

Noor waale Saahib-e-m'eraaj hay 
Mahr-o-mah un ke sabhi mohtaaj haiN 

Ay khushaa bakht rasaaye AKHTARAT 
Baaz aawardi gadaa raa bardarat 

64. 


MANQABAT: SAYYEDNAA IMAAM-E-'AALI 
MAQAAM HAZRAT IMAAM HUSSAIN 
RADIALLAHTA'ALA'ANHU 

Shuja'at naaz karti hay jalaalat naaz karti hay 

Woh Sultaan-e-zamaaN haiN un pe shaukat naaz karti hay 

Sadaaqat naaz karti hay amaanat naaz karti hay 
Hamiyat naaz karti hay murawwat naaz karti hay 

Shah-e-khubaaN pe har khoobi-o-khaslat naaz karti hay 
Kareem aise haiN woh un par karaamat naaz karti hay 

Jahaan-e-husn meiN bhi kuch niraali shaan hay un ki 
Nabi ke gul pe gulzaaroN ki zeenat naaz karti hay 

Shahenshaah-e-shaheedaaN ho anoukhi shaan waaley ho 
Hussain Ibn-e-'Ali par shahaadat naaz karti hay 

Bithaa kar shaana-e-aqdas pe kardi shaan do baala 
Nabi ke laaRhloN par har fazeelat naaz karti hay 

Jabeen-e-naaz un ki jalwah gaah-e-Husn hay kis ki 
Rukh-e-zaybaa pe hazrat ki malaahat naaz karti hay 

Nigaah-e-naaz se naqshaa badal detey haiN 'aalam ka 
Adaa-e-Sarwar-e-khoobaaN pe nudrat naaz karti hay 

Fidaayi huN to kis ka huN koi dekhey meri qismat 
Qadam par jis haseeN ki jaan-e-tal'at naaz karti hay 

Khuda ke fazl se AKHTAR maiN un ka naam lewaa huN 
MaiN huN qismat pe naazaaN mujh pe qismat naaz karti hay 

65. 


AYEZAA 


Baagh-e-tasleem-o-Raza meiN gul khilaatey haiN Hussain 
Ya'ani hangaam-e-museebat muskuraatey haiN Hussain 

Barq 'aalam-e-souz ka 'aalam dikhaatey haiN Hussain 
Muskuraa kar qil'aa baatil ka giraatey haiN Hussain 

Marzi-e-Maulaa ki khaatir har sitam ko seh liya 
Kis khushi se gham dil par uthaatey haiN Hussain 

66. YAA GHAUS AL MAD AD 

PeeroN key Aap peer haiN Yaa Ghaus A1 Madad 
Ahl-e-safaa key meer haiN Yaa Ghaus A1 Madad 

Ranj-o-alam kaseer haiN Yaa Ghaus A1 Madad 
Ham 'aajiz-o-aseer haiN Yaa Ghaus A1 Madad 

Ham kaise jee rahey haiN ye turn se kya kaheN 
Ham haiN alam ke teer haiN Yaa Ghaus A1 Madad 

Teer-e-nazar se pheyr do saarey alam-e-teer 
Kya ye alam key teer haiN Yaa Ghaus A1 Madad 

Tere hi haath laaj hay Yaa Peer-e-Dastagir 
Ham tujh se dastagir haiN Yaa Ghaus A1 Madad 

Idfa'a sharaara shar Yaa Ghausanal abar 

Shar key sharar khateer haiN Yaa Ghaus A1 Madad 

Kis dil se ho bayaan bedaad zaalimaaN 
Zaalim baRe shareer haiN Yaa Ghaus A1 Madad 

Ahl-e-safaa ne paayi turn se rah-e-safaa 

Sab turn se mustaneez haiN Yaa Ghaus A1 Madad 

Sadqaa Rasool-e-paak ka jholi meiN daal do 
Ham Qaadiri faqeer haiN Yaa Ghaus A1 Madad 

Dil ki sunaaye AKHTAR dil ki zubaan meiN 
Kehte ye behtey neer haiN Yaa Ghaus A1 Madad 

67. MANQABAT: DAR MAD AH HAZRAT SAYYAD 
SAALAAR MAS'OOD GHAAZI 'ALAYHIRAHMAH 

Hazrat-e-Mas'ood -e-Ghaazi Akhtar -e-burj-e-hudaa 
BekasoN ka hamnawaa woh saalikoN ka muqtadaa 

Saaqi-e-sahbaa-e-ulfat raaz daan-e-m'arifat 
Badshaah aisa woh jis ki aek dunya hay gadaa 

Aasmaan-e-noor ka aisa darakhshindaa qamar 
Jis ki taabish se munawwar saara 'aalam hogaya 

Naayb-e-Shaah-e-ShaheedaaN woh muhaafiz noor ka 
Jis ne senchaa hay lahoo se gulshan-e-deen-e-Khudaa 

Isteqaamat ka woh koh-e-mohkam-o-baala tareeN 
Jis ke aagey koh -e-' a a fa a t-o-rn a sa a eb jhuk gaya 

Saadgi meiN bhi hay woh Sardaar-e-khubaaN dekhiye 
Kya muqaddas zaat hay jis ki niraali har adaa 

Noushaa-e-bazm-e-jinaaN woh bandaa-e-Rabb-e-jahaaN 
Hoor-o-ghilmaaN jis ki khidmat par muqarrar haiN sadaa 

Tere noor-e-faiz se khairaat dunya ko mili 

Ham ko bhi had mu'azzam ka miley sadqaa Shahaa 

Yaa Ilaahi! Tere bandey key dar par noor par 
Gardish-e-ayyaam ka maiN tujh se karta huN gilaa 

Yaa Ilaahi! Beniyaaz-e-deher tu kar dey mujhe 
Door kar dey mere dil se ulfat-e-har maa siwaa 

Allah Allah ye naseeb-e-AKHTAR-e-shireeN sukhan 
Faiz-e-Maulaa se hay woh saalaar ka midhat saraa 

68. KHWAJA-E-HIND WOH DARBAAR HAI 

Khwaja-e-Hind woh darbaar hai a'ala teyra 
Khusraw-e-dehar huwa maangney waala teyra 

Faiz Sultaan-e-sakhaawat hai niraala teyra 
Kabhi mahroom nahiN phirta hai mangtaa teyra 

Teyri choukhat pe jo aaya woh bana Shaah-e-samaaN 
Khusraw-e-dehar meN hai farmaan chalta teyra 

Sadqa hai Khwaja-e-Ajmer ka tujh pe AKHTAR 
Burj-e-rif'at meN chamakta hai sitaara teyra 

69. JAMAAL-E-HAZRAT-E-AHMAD RAZA KA 

A AYNA A TUM HO 

TumheN jis ney bhi dekha keh uthaa AHMAD RAZA turn ho 
Jamaal-e-Hazrat-e-Ahmad Raza ka aaynaa turn ho 

NahiN Haamid Raza ham meiN magar wajhe shakeebaayi 
Khuda rakhey tumheiN zindaa mere Haamid numaa turn ho 

Tumhare naam meiN turn ko buzurgi ki sanad haasil 
Raza wajhe buzurgi hay razaa-e-Mustafaa turn ho 

Tumhare naam meiN yuN haiN Raza-o-Mustafaa do juzz 
Raza waaley yaqiqan Mustafaa key Mustafaa turn ho 

Tumhari rif'atoN ki ibtedaa bhi paa nahiN sakta 

Key uftaadah zameeN huN maiN balandi ka samaa turn ho 

Hayaat-o-mout waabastaa tumhare dam se haiN donoN 
Hamari zindagi ho aor dushman ki qazaa turn ho 

Ye noori chehrah ye noori adaaeN sab ye kehte haiN 
Shabi-e-Ghaus ho noori miyaaN ho aor Raza turn ho 

Raza jo yaan-e-Rabb thaamey huwe haiN isliye daaman 
Raza se kaam padta hay raza-e-kibriyaa turn ho 

Janaab-e-Mufti-e-'Aazam key fayzaan-e-tajalli se 
Shabistaan-e-raza meiN khayr se AKHTAR Raza turn ho 

70. MANQABAT: DAR SHAAN HUZOOR MUFTI-E 
'AZAMHIND 'ALAYHI RAHMAH 

Mufti-e-'Aazam-e-deen-e-khayr-ul-waraa 
Jalwaa-e-shaan-e-'Irfaan-e-Ahmad Raza 

Deed-e-Ahmad Raza hai tumheN dekhna 
Zaat-e-Ahmad Raza ka ho turn aaynaa 

Kya kahuN haq key ho kaise turn muqtadaa 
Muqtadaayaan-e-haq karte haiN iqtedaa 

Un ki midhat ko maiN kis se maanguN zubaaN 
Kya maqaam-e-surayyaa bataaye saraa 

Ahmad-e-noori ke haiN ye mazhar tamaam 
Ye haiN noori miyaaN noori har har adaa 

Noor ke may pilaatey haiN ye roz-o-shab 
Jis ko peena ho aaye hay maykhanaa waa 

HaiN bohat 'Ilm waaley bhi aor peer bhi 
AankhoN dekha na un saa na kaanoN sunaa 

Un ka saaya saroN par salaamat rahey 
Munh saRhaatey rahe yuN hi dushman sadaa 

Un ke haasid pe woh dekho bijli giri 
Woh jalaa dekh kar woh jalaa woh jalaa 

Woh jaleN ge hamesha jo tujh se jaleN 
Marr ke bhi dil jaloN ko na chain aayega 

AashiqoN ke jigar un se thandey raheN 
DushmanoN par raheN bann ke shakl-e-qazaa 

Zaydu'aa ulanasti ajma'ihim 
Istajib Rabbana Yaa Mujeebad du'aa 

Aor hoN ge jinheN tujh se laalach ho kuch 
Tere AKHTAR ko kaafi hai teri Raza 

71. 


CHAL DIYE TUM AANKH MEIN ASHKON KA 


DARYAA CHORH KAR 

Chal diye turn aankh meiN ashkoN ka darya choRh kar 
Ranj-e-furqat ka har ik seeney meiN shou'alaa choRh kar 

Lazzat-e-may le gaya woh jaam-o-meenaa choRh kar 
Mera saaqi chal diya khud may ko tishnaa choRh kar 

Har jigar meiN dard apna meetha meetha choRh kar 
Chal diye woh dil meiN apna naqsh-e-waala choRh kar 

Jaama-e-mushkeeN liye 'arsh-e-mu'alla choRh kar 
Farsh par aaye farishtey bazm-e-baala choRh kar 

'Aalam-e-baala meiN har soo marhaba ki goonj thi 
Chal diye jab turn zamaaney bhar ko soona choRh kar 

Maut-e-'aalim se bandhi hai maut-e-'aalam begumaaN 
Rooh-e-'aalim chal diya 'aalam ko murdaah choRh kar 

Muttaqi bann kar dikhaaye is zamaaney meiN koi 
Aek mere Mufti-e-'Aazam ka taqwaa choRh kar 

Khwaab meiN aa kar dikhaao ham ko bhi ay jaaN kabhi 
Kaun si dunya basaayi turn ne dunya choRh kar 

Aek turn dunya meiN reh kar taarik-e-dunya rahe 
Reh ke dunya meiN dikhaaye koi dunya choRh kar 

Us ka ay Shaah-e-zaman saara zamaana hogaya 
Jo tumhara hogaya saara zamaana choRh kar 

Rehnumaa-e-raah-e-jannat hai tera naqsh-e-qadam 
Raah-e-jannat tay na hogi tera rastaa choRh kar 

Misl-e-girdoN saaya-e-dast-e-karam hay aaj bhi 
Kaun kehta hay gaye woh besahara choRh kar 

Ho sakey to dekh AKHTAR baagh-e-jannat meiN usey 
Woh gaya taaroN se aagey aashiyaanaa choRh kar 

72. 


LA'AL-E-YAKTAA-E-SHAH-E-AHMAD RAZA 


MILTA NAHIN 

Zeenat-e-sajjaadah-o-bazm-e-qazaa milta nahiN 
La'al-e-yaktaa-e-Shah-e-Ahmad Raza milta nahiN 

Woh jo apney daur ka Siddiq tha milta nahiN 
Mehram-e-raaz-e-Muhammad Mustafaa milta nahiN 

Abb charaagh-e-dil jalaa kar ho sakey to dhunRhiye 
Par to Ghaus-o-Raza-o-Mustafaa milta nahiN 

'Aalam-e-souzedaruN kis se kahuN kis se kahuN 
Chaarah saaz-e-dard-e-dil dard aashnaa milta nahiN 

'AalimoN ka mu'atabar woh peshwaa milta nahiN 
Jo mujassam 'Ilm tha woh kya huwa milta nahiN 

ZaahidoN ka woh musallam muqtadaa milta nahiN 
Jis pe naazaaN zohad tha woh paarsaa milta nahiN 

Fard-e-afraad-e-zamaaN woh shaykh-e-ashyaakh-e-jahaaN 
Kaamaan-e-deher ka woh muntahaa milta nahiN 

Isteqaamat ka woh koh-e-mohkam-o-baala tareeN 
Jiss ke jaaney se zamaana hil gaya milta nahiN 

Chaar yaaroN ki adaaeN jis meiN theeN jalwaa numaa 
Chaar yaaroN ka woh raushan aaynaa milta nahiN 

Aek shaakh-e-gul nahiN saara chaman andohgeeN 
Mustafaa ka 'antaleeb-e-khushnawa milta nahiN 

Mufti-e-'Aazam ka zarra kya bana AKHTAR Raza 
Mehfil-e-anjum meiN Akhtar doosraa milta nahiN 

73. MANQABAT: DAR SHAAN-E-MUFASSIR-E- 
'AAZAM-E-HIND 'ALAYHI RAHMA 

Haami-e-deen-e-hudaa the Shaah-e-Jeelaani MiyaaN 
BilyaqeeN mard-e-khuda the Shaah-e-Jeelaani MiyaaN 

Misl-e-gul hangaam-e-rukhsat muskuraatey hi rahe 
Paykar-e-sabr-o-raza the Shaah-e-Jeelaani MiyaaN 

Chal basey ham ko dikhaa kar raah seedhi khuld ki 
Deen-e-haq key rehnumaa the Shah Jeelaani MiyaaN 

Hijr ki laaye na taab-e-aakhirash jaahi mile 
'Aashiq-e-khayr-ul-waraa the Shaah-e-Jeelaani MiyaaN 

Un ke har irshaad se har dil ki hoti thi jilaa 
Mazhar-e-shaan-e-khuda the Shaah-e-Jeelaani MiyaaN 

Maal-o-zarr sab kuch nichaawar raah-e-haq meiN kar gaye 
Kaise mukhlis peshwaa the Shaah-e-Jeelaani MiyaaN 

Ham ko bin dekhe tumheN ab kaise chaein aaye Huzoor 
Turn shakeeb-e-aqrabaa the Shaah-e-Jeelaani MiyaaN 

Sabr-o-tasleem-o-raza ki ab hameN toufeeq dey 
Tere bandey ay Khuda! The Shaah-e-Jeelaani MiyaaN 

Shour kaisa hai ye barpaa ghaur se AKHTAR suno 
Par taw-e-Ahmad Raza the Shaah-e-Jeelaani MiyaaN 

74. MANQABAT: DAR SHAAN-E-MUFASSIR-E- 
' A AZAM HIND 'ALAYHIRAHMA 

Kis ke gham meiN haaye taRhpaata hay dil 
Aor kuch zyaada umanRh aata hay dil 

Dil tera hargiz behekney ka nahiN 
Tu 'abas beemar behlaata hay dil 

Haaye dil ka aasraa hi chal basaa 
TukRhe tuRhre ab huwa jaata hay dil 

Kaun jaane raaz-e-mehboob-o-muhibb 
KyuN liya jaata diya jaata hay dil 

JaaN ba haq tasleem ho jaana tera 
Yaad kar key mera bhar aata hay dil 

Ay ta'ala Allah shaan-e-awliya 
In ke astaghnaa pe bal khaata hay dil 

MaiN bhi huN kuch din ka mehmaan-e-jahaaN 
Taab-e-hijraaN ab nahiN laata hay dil 

Khaa chuka hay baarhaa kitne faraib 
Phir bhi dunya par mitaa jata hay dil 

Tere peechey ho chuka barbaad maiN 
Rehne dey ab aor kya bhaata hay dil 

ChoRh dey haaN aor ghaflat choRh dey 
KyuN soo-e-dozakh liye jaata hay dil 

Apne Maulaa ko manaa le badnaseeb 
ThokareN dar dar ki kyuN khaata hay dil 

Apne AKHTAR par 'Inaayat kijiye 
Mere Maulaa is ko behkaata hay dil 

75. BAA MAUQA'A WAFAAT HASRAT-E-AAYAAT-E- 
KHAAL-E-MOHTARAM JANAAB UMMEED SAHAB 

RAZAVI 

Ye idaaraa jis ko kahiye gulistaan-e-'Ilm-o-fann 
Ho gaya rukhsat se teri mourd ranj-o-mohan 

Manzar-e-islaam ke the kaarkunn turn naamwar 
Khidmat-e-islaam ki thi turn ko kya sachchi lagan 

Mufti-e-'Aazam ke dilband-o-jigar paarey the turn 
Kaise dekheN ge un ko ghamgeeN haaye sab ahl-e-sunan 

Aek woh haiN jo marey to jaawidaaN ho kar marey 
Aek woh zindah haiN goyaa na'eysh be gaur-o-kafan 

So rahey haiN lehed meiN kuch is tarah woh chain se 
Naaz se befikr ho kar jaise sojaaye dulhan 

Marzi-e-Maulaa hay bando! Sabr se kuch kaam lo 
Ye du'aa maango un ko bakhsh dey woh Zul manan 

Shiddat-e-gham se 'aazaa is qadar bujh se gaye 
Chaand se chehroN ko AKHTAR lag gaya jaisey gehen 

76 . 


MANQABAT: DAR SHAAN HUZOOR 
MUJAAHID-E-MILLAT 

77. MANQABAT: DAR SHAAN HUZOOR MUJAHID- 

E-MILLAT 'ALAYHIRAHMA 

Dil ne kaha Mujaahid-e-millat ko dhunRhiye 
Le kar charaagh-e-Shaah-e-wilaayat ko dhunRhiye 

MaiN ne kaha key sunn ay dil-e-mubtalaa-e-gham 
Apni ye kab majaal ke paa jaayeN un ko ham 

Ham zeyr-e-aasmaaN unheN yuN dekhtey rahey 
Woh kab ke aasmaaN key parey khuld meiN gaye 

Turn kya gaye Mujaahid-e-millat jahaaN gaya 
'Aalim ki maut kya hay 'aalam ki hay fanaa 

MaiN rehlat-e-Mujaahid-e-millat ko kya kahuN 
YuN samjho gir gaya koi islaam ka sutooN 

Har soo ye keh rahey haiN 'anaadil chaman chaman 
Ay bulbul-e-Madinah kahaaN hay tu khush dhen 

Woh yaadgaar-e-Hujjatul islaam ab nahiN 
AndohgeeN hay aaj shabistaan-e-'Ilm-e-deeN 

Nasreen-e-gulsitaan-e-Sadrush Shari'aah bood 
Boo-e-khudash guzaashtah andar chaman rabood 

Khurshid-e-sunniyat ne chaadar jo oRh li 
Zulmat meiN qaafiley ki woh raftaar tham gayi 

Peyk-e-nadaa-o-ghufraaN un ki wafaat thi 
AKHTAR khushi manaao wisaal-e-Habeeb ki 


78. MANQABAT: DAR SHAAN AHSAN-UL- 
'ULAMAA MAARHARWI 'ALAYHI RAHMA 

Haq pasand-o-haq nawaa-o-haq numaa milta nahiN 
Mustafaa Haidar Hassan ka aaynaa milta nahiN 


Khoobsurat khoob seerat woh ameen-e-mujtabaa 
Ashraf-o-afzal, najeeb-e-zaahiraa milta nahiN 

Khush bayaan-o-khushnawa!-0-khush adaa milta nahiN 
Jo mujassam husn tha woh kya huwa milta nahiN 

Khush bayaan-o-khushnawal-O-khush adaa milta nahiN 
Dil nawaazi karne waala dilrubaa milta nahiN 

Paykar-e-sidq-o-safaa woh sham'a raah-e-Mustafaa 
Jo mujassam-e-deen tha, woh kya huwa milta nahiN 

Mard-e-maydaan-e-Raza woh Haidar-e-deen-e-e-khuda 
Sheyr-e-seerat sheyr-e-dil Haidar numaa milta nahiN 

HaajateN kis ko pukaareN kis ki jaanib rukh kareN 
HaajateN mushkil meiN haiN Mushkil kushaa milta nahiN 

Woh haiN un meiN jo kaheN ajsaamuna arwaahuna 
Soorat-e-rooh-e-rawaaN hai barmala milta nahiN 

Doob to bahr-e-fanaa meiN phir baqaa paaye ga tu 
Jo ye keh kar dey gaya apna pata milta nahiN 

SunniyoN ki jaan tha woh SayyadoN ki shaan tha 
DushmanoN ke waastey peyk-e-raza milta nahiN 

Woh ameen-e-ahl-e-sunnat raazdaar-e-murtazaa 
ASHRAF-o-AFZAL, NAJEEB-e-baa safa milta nahiN 

Shibl-e-sheyr-e-karbala woh daafa'e karb-o-balaa 
Woh hamara ghamzadaa gham aashnaah milta nahiN 

Aek shaakh-e-gul hi kya ghamgeen hay saari fazaa 
Mustafaa ka 'anraleeb-e-khushnawa! Milta nahiN 

Yaad rakhna ham se sunn kar midhat-e-Haidar Hassan 
Phir kaho ge AKHTAR-e-Haidar numa milta nahiN 


114 



79. AY NAQEEB-E-'AALA HAZRAT 


Ay Naqeeb-e-'Aala Hazrat Mustafaa Haidar Hassan 
Ay bahaar-e-baagh-e-Zahraa mere barkaati chaman 

Ay tamaashagaah-e-'aalam chahrah-e-taabaan tu 
Tu kujaa bahr-e-tamaasha mee rawi qurbaan tu 

Isteqaamat ka woh koh-e-mahkam-o-baala Hassan 
Ashraf-o-Afzal Najeeb-e-'Itrat-e-Zahra Hassan 

Toor-e-'Irf a a n -o-' u 1 oo-o-h a m d -o-h u sn a a-o-ba baa 
Zindah baad ay par tawe-e-Moosaa-o-'aks-e-Mustafaa 

'Aalam-e-souz-e-darooN kis se kahuN kis se kahuN 

Dil shudah zaar-e-chunaaN-o-jaaN shudah zeyr-e-chunooN 

Tha jo apne dard ki hakmi dawaa milta nahiN 
Chaarah saaz-e-dard-e-dil deed aashnaa milta nahiN 

Aek sham'e anjuman thi jo bilaakhir bujh gayi 
Ab ujaaley ko tarasti hay ye bazm-e-aagahi 

SougwaaroN ko shakeebaayi ka saamaaN kam nahiN 
Ab Ameen-e-Qadiriyat ban gaya tera ameeN 

'Ilm-o-Ahle 'Ilm ki touqeer tha shewaah teraa 
JaanasheeN meiN ho numaayaaN jalwah-e-zaybaa tera 

'Ilm ka us aastaaney par sada pehraa rahe 
Soorat-e-khursheed-e-taabaaN meraa Maarheraah rahe 

AKHTAR-e-khasta hay bulbul gulshan-e-barkaat ka 
Deyr tak mehkey har ik gul gulshan-e-barkaat ka 

80. SEHRAA TAQREEB SHAADI KHAANA AABAADI 

BIRAADAR-E-'AZEEZ MOULWIMANNAAN RAZA 

KHAN SALLAMAHU 


Alhamdulil jawwaad 

0 ^ j! 

Alwaahibul muraad 


Hamd hai us jawwad ko 

Bakhshandah muraad ko 

l\^\ 

1j OE* 

Mannaan Yaa 'amaadi 

Shukran 'alar rushaadu 

Mannaan ay meyre amaad 

Shukr hidaayat-o-rushaad 


Wa 'alaa dhul iyaadi 

„ ° > 

Feena 'alal tamaadi 


Shukr hai ney'matoN ka bhi 

Daaeem jo ham pe haiN teyri 


Summas salaata 'alaa 

. s' S' jj . s'. 

khayrul waraa 'aadi 

^ S^Cail j 

Tasleem us HabeebS par 

Sab se jo achcha raahbar 


WalAal mu'tamadi 


WasSohbaa asyaadi 

Aor Nabi ki aal par 

Yaaraan-e-khushkhisaal par 

\j 

Maa ghardat warqaa 

lijj \j* 

Wa tarannumash shaadi 

Jab tak raheN ye cheyhchahey 

< a 

Jab tak raheN ye zamzamey 

jj & ^ 

Ghabus salaamu yaa 


Ahla dhannaadi 


Ba'ad salaam sunniyo! 

'Arz ye meyri ab suno 

Innan nikaahu sunnati 
Man Ahmadul 'abaad 
Hai ye nikaah khush nihaad 
Sunnat-e-Ahmad-ul-I'baad it 




^ Oj 


juJ4 ^ 


Salla 'alayhi Rabbi 
Maa jaadatul jawwadi 
Us par hoN Rabb ki rahmateN 
Jab tak raheN ye baarisheN 


"Jj 4* 

ciiljUl iSU- U 


Abshar akhi bisabihaah 
GharaAa sam'al qayaadi 
Bhai ko dooN ye khush khabri 
Aaee Sabeehah khush gouhar 


° 1 °i 


j-Ciql 

81. TEHNIYAT TAQREEB-E-SHAADI 'ABDUL 
KAREEM SAHAB BARAAYE HAAJI SULAIMAAN 

IBRAHIM 

Muzdah deti dil-e-muztar ko saba aayi hay 
Chal sulemaaN key yahaaN anjuman aaraayi hay 

Chal dikhaaeN woh kisi ka tujhey dulhaa banna 
Uth ke kya khoob ye saamaan-e-shakeebaayi hay 

Gham-e-hasti ko bhula dey ye hay bazm-e-masti 
Jhoom kar tu bhi ke fazaa saari hi sohbaayi hay 

Dil bhi aakhir ye pukaar utha ke ay baad-e-sabaa 
AafreeN kya teri baatoN ki pazeeraayi hay 

Ham bhi is maah-e-jabeeN ko zara dekheN to sahi 
Mah jabeenoN ki nazar jis ki tamaashaayi hay 

Yaa Khuda! Taazaah raheN phool ye sehrey key sadaa 
Na kabhi jaaye jo ye fasl-e-bahaar aayi hay 

In do phooloN se khileN phool kuch aise Yaa Rabb! 

Bulbul-e-deen-e-Nabi jin ka tamannayi hay 

Jin ki khushboo se mu'attar ho damaagh-e-'aalam 
Ke mujhe qaom se ilhaad ki boo aayi hay 


HamsafeeroN meiN ye charchey haiN tere AKHTAR 
Bulbul-e-baagh-e-Raza khoob nawa paayi hay 

82. SEHRAA TAQREEB-E-SHAADI KHANA AABAADI 
'AZEEZI MUHAMMAD SA'EED NOORI SALLAMAHU 

Kaisaa baagh-o-bahaar hai sehraa 
Kis qadar khushgawaar hai sehraa 

Noor jaan-e-bahaar hay sehraa 
Ghayrat-e-laalaah zaar hai sehraa 

Kis ke rukh par nisaar hay sehraa 
Kis liye taar taar hay sehraa 

Kya gohar hay bajaaye gul is meN 
Kis qadar aab daar hay sahraa 

Rahmat-e-do jahaaN key jalwey haiN 
Gulshan-e-nao bahaar hay sehraa 

RazviyoN ki bahaar hay sehraa 
SunniyoN ka qaraar hay sehraa 

NajdiyoN ko kahaN hay taab-e-nazar 
Aatish-e-sho'ulaa baar hay sehra 

Seenaa-e-yaar ke liye thandak 
Dil-e-'aadaa meiN khaar hai sehraa 

Chashm-e-bad door kyuN na ho tujhse 
Tere rukh ka hisaar hay sehraa 

Gulshan-e-faiz-e-Mufti-e-'Aazam 
Rashk sad laalaa zaar hai sehraa 

Az tufayl-e-Shafi'e bahr-e-sa'eed 
Zindagi ki bahaar hay sehraa 

Phool sehrey ke keh rahey hay suno 
MaaN ke dil ki pukaar hay sehraa 

HaiN Rafeeq-o-Hassan bhi na'araah zan 
Waah kya khushgawaar hay sehraa 

Rukh-e-raziyaa pe taazgi hai nayi 
Taazgi ka nikhaar hay sehraa 


Fatima Saabirah ke sadqey meiN 
Baaqi paaydaar hai sehraa 

Shaahidah par bhi kayf taari hay 
Kis khushi ka khumaar hay sehraa 

Hay Zuleykhaa bhi paykar-e-hayrat 
Kya anokhaa nigaar hay sehraa 

Aor 'Atiya bhi muskuraati hay 
Muskuraati bahaar hai sehraa 

Sa'adiya aor Zubeydaah gaati haiN 
Waah kya shahkaar hay sahraa 

Ho Amaan-o-Hameedaah ko muzdah 
Rahmat-e-kirdigaar hay sehraa 

Kheench laayi Shameem har dil ko 
Kis qadar khushgawaar hay sehraa 

' Aqd farmaan-e-Sarwar-e-deeN hay 
Izn-e-parwardigaar hay sehraa 

Rang-e-toobaa hay pardah-e-gul meiN 
Kya behaehti bahaar hay sehraa 

Bandish khushgawaar bulbul-o-gul 
Do diloN ka qaraar hay sehraa 

Noor meiN sab nahaa gayi mehfil 
Noor ka aabshaar hay sehraa 

Sab lagaatey haiN na'araa-e-tehseen 
Waah kya khushgawaar hai sehraa 

Chaand hay chehraa-e-sa'eed AKHTAR 

Aor sitaaroN ka baar hay sehraa 

83. BAA TAQREEB SAALGIRAH BEBY SALMAA 
BINTE 'AZEEM JEE SAALEH JEE SAAKIN CALCUTTA 

Naseem-e-subah woh uthaati kyuN idhar aayi 
Ye kaisi kayf-o-masarrat ki ik leher aayi 

Har aek lab pe tabassum ye kaisa raqsaaN hay 
'Azeem jee key yahaaN kyuN hujoom-e-yaaraaN hay 

Sunaa hay saalgirah hay dulaari baby ki 
Machi hai dhoom 'azeezoN meiN pyaari baby ki 

Bafarth sharm niraala hi is ka 'aalam hay 
Paseenaa rukh pe jo behtaa hay rashk-e-shabnam hay 

Kuch is adaa se huwi hai woh anjum-e-aara 
Ke mah-o-shaan jahaaN meiN ho jaise woh yaktaa 

Woh bolti hai to bulbul koi chehekti hay 
Khuraam karti hay to barq si chamakti hay 

Woh kitni bholi hay aor kitni nek hay baby 
Gharz ke apne muhaasin meiN aek hay baby 

Du'a akheer meiN hay baargaah-e-RahmaaN meiN 
Ilaahi! Roz taraqqi kar is ke imaaN meiN 

88 . 


KUCH AISAA KAR DEY MERE 


Kuch aisaa kar dey mere kirdigaar aankhoN meiN 
Ke jalwa gar rahey woh gul Tzaar aankhoN meiN 

Woh laala rukh ho agar jalwa baar aankhoN meiN 
Bahaar-e-laala ho phir paaydaar aankhoN meiN 

Nazar ye kehti hay beikhtiyaar aankhoN meiN 
UnheN jo dekhe wahi hay hazaar aankhoN meiN 

UnheN na dekha to kis kaam ki hay ye aankheN 
Ke dekhne ki hay saari bahaar aankhoN meiN 

Abhi ho roohkash-e-'arsh-e-bareeN nazar meri 
Jo aaye 'arsh-e-nasheeN Taajdaar aankhoN meiN 

Karam se jalwa kareN jab nigaar aankhoN meiN 
Khinch aaye saari chaman ki bahaar aankhoN meiN 

Banaaye dil ko woh ghar rehguzaar aankhoN meiN 
Nazar ho qadmoN pe un ke nisaar aankhoN meiN 

Khinch aayi jaan paey intezaar aankhoN meiN 
Karam se lijiye ab to qaraar aankhoN meiN 

Basey haiN jab se Madine key khaar aankhoN meiN 
Huwa hai sehn-e-chaman khaar zaar aankhoN meiN 

Guzaar ho un ka kabhi beqaraar aankhoN meiN 
Gohar ho nazr-e-qadam ashkbaar aankhoN meiN 

Phir aaye din mere AKHTAR Shab-e-huzoori meiN 
Karam se jalwaah kare jab nigaar aankhoN meiN 

Nigaah-e-Mufti-e-'Aazam ki hay ye jalwagari 
Chamak raha hay jo AKHTAR hazaar aankhoN meiN 

89. ABR-E-KARAM GESU-E-MUHAMMAD 

Abr-e-karam gesu-e-Muhammad S§ 

DonoN haram abroo-e-Muhammad Ss 

Sab ki nazar hay soo-e-ka'abaa 
Ka'abaa takey hay roo-e-Muhammad iS 

Ka'abe ko kis ne banaaya qiblaa 
Ka'abe ka ka'abaa roo-e-Muhammad S 

Sajdah-e-sarr hay soo-e-ka'abaa 
Sajdah-e-dil hay soo-e-Muhammad S 

Saarey chaman meiN kis ki khushboo 
Khushboo hay khushboo-e-Muhammadi? 

Kis ki chamak hay paykar-e-gul meiN 
Gul meiN khilaa hay roo-e-Muhammad S 

Dhaarey chale ungli se un ki 
Dekho woh nikli j o o - e - Muh a mm a dSS 

Sab se anoukhaa moo-e-Muhammad Ss 
Sab se niraali koo-e-Muhammad S 

Kis ka mu deta hay gawaahi 
Moo-e-Muhammad moo-e-Muhammad S 

Z indaah hay wallah zindaah hay wallah 
Jaan-e-do 'aalam roo-e-Muhammad S 

Rashk-e-taybah kya hay dikhaauN 
Dekho qad-e-dil j oo-e-Mu h a m madSS 


Bheeni bheeni khushboo mehki 
Ye rah mahki woh rah mehki 
Khul gaye jab ke soo-e-Muhammad® 


AKHTAR-e-khasta chal dey jinaan ko 
Baagh-e-jinaaN hay koo-e-Muhammad S 

90. 


AY AMEEN-E-SHARFAT 


choRh kar Aap saara jahaaN chal diye 
Ay Ameen-e-Shari'at kahaaN chal diye 

Dey key hasti ka apni nishaaN chal diye 
Sab ki manzil jahaaN hay wahaaN chal diye 

Kaise maah-e-mubeeN begumaaN chal diye 
Kitne zerey zameen aasman chal diye 

'Ishq-e-Sarwar meiN marr kar amar hogaye 
Aur fanaa ho key soo-e-jinaaN chal diye 

Aagey aagey Ameen-e-Shari'at gaye 
Peeche ashkoN key seyl-e-rawaaN chal diye 

Daagh-e-'Ishq-e-Nabi dil meiN rakhe rahe 
Le key sham'e lehed shaadmaaN chal diye 

Baagh-e-Ahmad Raza key gul-e-khushnumaa 
Muskuraatey huwe gulsitaaN chal diye 

Dekhne waalo jee bhar ke dekho hameiN 
Kal na ronaa key AKHTAR miyaaN chal diye 

91. 


CHAAND SE UN KE CHEHREY PAR 


Chaand se un ke chehrey par gesu-e-mushk faam do 
Aek anoukhi hay seher jis se baham hay shaam do 

DonoN taraf haiN chehrey pe zulf-e-ziyaahe faam do 

Do do seher haiN beech meiN pehloo meiN un key shaam do 

Un ki jabeen-e-naaz par zulf-e-siyaah bikhar gayi 
Shab ke haseen pardey meiN chamke mah-e-tamaam do 

Pee ke pilaa ke maykashoN tal chat daroon-e-jaam do 
Khatraah do khatraah hi sahih kuch to baraaye naam do 

TalwoN se un ke hai lagi shams-o-qamar ki raushni 
Ye haiN unhiN ki taabisheN ye haiN unhiN ke naam do 

Sarbar darat nihaata am par khaak-e-dar futaada am 
Beemar-e-hijr-e-baada am apni nazar ka jaam do 

Gunchaa-e-dil khilaaiye jalwa-e-rukh dikhaaiye 
Jaam-e-nazar pilaaiye dour chaley mudaam do 

Farsh-e-nazar pe ho guzar paamaal huN maiN sar basar 
Rahwaar-e-naaz ko idhar jumbish paey khiraam do 

Un ki amaan meN raheN jin ke karam sey mil gaey 
Un ke chaman ke paasbaaN Hussaam aor humaam do 

Ye donoN bekhatar raheN islaam ki sipar raheN 
'Adaa-e-deen par rahe shamsheer-e-beniyaam do 

Kashti-e-zindagi ab to kinaarey aa lagi 

Kehti hai turn se zindagi ab to maey dawaam do 

Maidaan-e-na'at-e-Shaah-e-deeN AKHTAR hay purkhatar zameeN 
Ye majlis-e-ghazal nahiN munh ko zara lagaam do 

92. 


ZINDAGI YE NAHIN HAY KISI KEY LIYE 


Zindagi ye nahiN hay kisi key liye 
Zindagi hay Nabi ki Nabi key liye 

Na samajh martey haiN zindagi key liye 
Jeena mama hay sab kuch Nabi key liye 

Chaandni chaar din haiN sabhi key liye 
Hai sada chaand 'abdun Nabi key liye 

Anta feehim key daaman meiN munkir bhi haiN 
Ham rahey 'Ishrat-e-daaeemi key liye 

Aey'sh kar lo yahaaN munkiroN chaar din 
Mar key tarsoge is zindagi key liye 

Daagh-e-'Ishq-e-Nabi ley chalo qabr meiN 
Hay charaagh-e-lahad raushni key liye 

Naqsh-e-paa-e-sagaan-e-Nabi dekhiye 
Ye pata hay bohat rehbari key liye 

Maslak-e-'Aala Hazrat salaamat rahe 
Aek pehchaan deen-e-Nabi key liye 

Maslak-e-'Aala Hazrat pe qaayim raho 
Zindagi di gayi hay isi key liye 

Sulehkulli Nabi ka nahiN sunniyo 
Sunni muslim hay sachcha Nabi key liye 

Woh bulaatey hay koi ye aawaaz dey 

Dam meiN jaa pahonchuN maiN haazri key liye 

Ay naseem-e-saba un se keh dey Shaha 
Muztarib hay gadaa haazri key liye 

Jin key dil meiN hay 'Ishq-e-Nabi ki chamak 
Woh taraste nahiN chaandni key liye 

Jin ke dil meiN hay jalwey tere 'Ishq key 
Chashma-e-noor hay raushni key liye 


AKHTAR-e-Qaadiri khuld meiN chal diya 
Khuld waa hay har aek Qaadiri key liye 

